Pendudukan Jepun Di Korea

Semasa Sukan Olimpik Musim Sejuk 2018 di Pyeongchang berlangsung, ada satu komen yang dikeluarkan seorang pengulas bernama Joshua Cooper Ramo yang menimbulkan kemarahan orang Korea Selatan. Komen yang dimaksudkan ialah ini, “Setiap orang Korea akan beritahu Jepun merupakan contoh penting dari segi budaya, ekonomi dan teknologi yang memberi kesan kepada transformasi mereka.” Komen tersebut nampak biasa tapi ia sebenarnya membuka luka lama yang masih belum sembuh, terbentuk semasa era penjajahan Jepun di Semenanjung Korea. Tetapi bagaimana ia boleh berlaku?

Selepas membuang dasar pemencilan yang diamalkan selama beberapa abad, Korea yang muncul pada abad ke-19 berhadapan dengan kejutan tak disangka-sangka dari segi politik dunia semasa. Ini kerana pada ketika itu, China, Jepun dan Rusia sudah berlumba-lumba mahu mewujudkan kawasan koloni masing-masing. Ini belum dicampur dengan tindakan kuasa-kuasa asing seperti Amerika Syarikat, Britain dan Perancis yang mengintai peluang melebarkan pengaruh mereka di Semenanjung Korea.

Selalunya bila berhadapan dengan isu sebegini, Korea akan merujuk kepada China seperti yang dilakukan oleh kerajaan-kerajaan terdahulu. Tetapi menjelang lewat abad ke-19, kuasa politik China semakin terhakis oleh kuasa-kuasa asing yang melebarkan pengaruh mereka di sana. Sementara Jepun pula bangkit sebagai kuasa baru di rantau Asia Timur semasa era pemerintahan Maharaja Meiji. Dasar perindustrian Jepun menjadikan negara Matahari Terbit tersebut maju dari segi ekonomi dan ketenteraan. Namun dengan kuasa itu juga, ia turut mendorong Jepun mengintai peluang melebarkan pengaruh mereka di Semenanjung Korea dan Manchuria. Pada mereka, kedua-dua kawasan ini amat sesuai untuk mereka mengembangkan sektor pertanian dan perindustrian yang rancak ketika itu. Bagi Korea, Dinasti Choson yang memerintah ketika itu cuba melaksanakan reformasi dan bergantung kepada China untuk mengekalkan kedaulatannya. Namun, semua itu berubah selepas China tewas kepada Jepun dalam Perang China-Jepun Pertama (1895).

Dan cita-cita Jepun diperkukuhkan lagi dengan kejayaan mereka mengejutkan Rusia dalam Perang Rusia-Jepun (1905). Bagi kuasa-kuasa besar ketika itu, mereka tidak berminat untuk mengekang selera Jepun dalam meluaskan empayarnya. Bagi warga Korea pula, menerima Jepun bererti membiarkan kedaulatan negara mereka diragut begitu saja oleh penjajah asing. Namun, itu tidak menghalang Jepun menggunakan pelbagai kaedah termasuk pembunuhan anggota kerabat diraja Korea untuk mengukuhkan tuntutan mereka. Dan ianya menjadi kenyataan pada tahun 1910 apabila Jepun bertapak di Semenanjung Korea dan menamakan kawasan tersebut sebagai Chosen. Penjajahan tersebut berterusan sehinggalah kekalahan Jepun dalam Perang Dunia Kedua (WWII).

Semasa pemerintahan Jepun, warga Korea berhadapan pelbagai kesukaran untuk mengekalkan identiti dan budaya mereka. Ini kerana dalam tempoh 35 tahun, Jepun mengharamkan pengajaran bahasa dan sejarah Korea serta membakar banyak dokumen. Berdasarkan rekod, Jepun membakar 200,000 dokumen sejarah sekaligus memusnahkan rekod-rekod penting berkenaan Korea. Warga Korea juga dipaksa menukar identiti mereka mengikut nama Jepun, belajar dan mengajar dalam Bahasa Jepun. Contoh paling mudah, pemenang pingat emas Olimpik pertama dari Korea, Sohn Kee-chung. Semasa bertanding di Sukan Olimpik Berlin 1936, Kee-chung dipaksa bertanding menggunakan nama Jepun, Son Kitei.

Sekolah-sekolah dan universiti-universiti ditegah dari bercakap dalam Bahasa Korea dan diberi penekanan kerja berat serta kesetiaan terhadap Maharaja. Tempat-tempat awam dipaksa menggunakan nama-nama Jepun dan filem-filem diterbitkan dalam Bahasa Jepun. Dan semasa tempoh ini juga, tanah-tanah petani dirampas dan diberikan kepada peneroka-peneroka dari Jepun. Jika tidak dirampas, petani-petani ini akan dipaksa membanting tulang di ladang mereka untuk memenuhi kuota gandum Korea untuk Jepun. Peneroka-peneroka ini menanam spesis pokok yang tidak terdapat di Korea sekaligus mengubah lanskap pemandangan yang diketahui warga Korea.

Satu perkara yang pasti buat warga Korea mendidih ialah tindakan pihak Jepun ke atas Istana Gyeongbukgong. Semasa tempoh tersebut, satu pertiga kawasan istana Dinasti Joseon yang dibina pada tahun 1395 dirobohkan sementara kawasan istana yang terselamat dijadikan sebagai kawasan tarikan pelancong untuk pelancong Jepun. Kerajaan Jepun turut berusaha memulihara sejarah dan budaya seni Korea tetapi ada agenda di sebalik ini. Menurut sejarawan Kang Hee-jung, ianya digunakan untuk menunjukkan imej Jepun sebagai kuasa baru yang bertamadun dan moden sementara Korea digambarkan sebagai mundur dan primitif. Persepsi sebegini terus berakar di sana melalui buku teks, muzium dan pandangan sesetengah warga Korea terhadap diri mereka sendiri.

Bagi warga Korea, agak sukar untuk mereka bersatu. Ini kerana satu pihak mahu membina hubungan dengan Barat dan mengambil nilai mereka. Satu pihak lagi mahu Korea kembali kepada ajaran Confucius dan tradisi bangsa mereka. Dan ada juga mahu Korea mengikut acuan Revolusi Rusia 1917 dan fahaman Marxisme. Perbezaan dari segi fahaman ini masih wujud sehingga ke hari ini dan pada era penjajahan Jepun, agak sukar untuk pihak-pihak ini untuk berkompromi. Tetapi semua itu berubah pada 1 Mac 1919. Pada hari itu, pergerakan kemerdekaan tercetus apabila pelajar-pelajar di Seoul melancarkan protes terhadap pemerintahan Jepun dan mengisytiharkan kemerdekaan.

Sokongan kepada kumpulan ini tersebar luas dan ia disebabkan dua faktor. Pertama, kemangkatan Maharaja Gojong pada 21 Januari 1919. Wujud khabar angin baginda sebenarnya dibunuh oleh pihak Jepun. Upacara pemakaman dan larangan Jepun pada warga Korea untuk berkabung, mencetuskan amarah yang terpendam dan membawa kepada pemberontakan pada 1 Mac 1919. Kedua, warga Korea mengharapkan penentangan mereka mendapat sokongan masyarakat dunia. Pada ketika itu, Perjanjian Versailles sudah dimeterai untuk menamatkan Perang Dunia Pertama. Semasa sesi rundingan, Presiden Amerika Syarikat, Woodrow Wilson menegaskan semua negara perlu mempunyai hala tuju sendiri kerana ianya kunci kepada keamanan dunia. Atas sebab itu, Wilson mengusulkan cadangan membentuk Liga Negara-Negara (League of Nations). Doktrin Wilson ini mendapat sokongan warga Korea yang mahukan hak memerintah di tanah air mereka.

Namun idea tersebut ditolak mentah-mentah oleh Jepun dan mereka melancarkan kempen ganas sebagai tindak balas. Ramai yang berprotes atau dianggap bersimpati dengan pergerakan kemerdekaan ditahan dan dipenjarakan. Ramai mati akibat dibelasah pengawal dan askar Jepun, diseksa atau akibat keadaan penjara yang menyedihkan. Ini memaksa ramai warga Korea duduk dalam buangan dan meneruskan agenda mereka sama ada di Manchuria, Shanghai atau Amerika Syarikat.

Selain itu, Jepun turut memaksa warga Korea meninggalkan ajaran Confucius dan menganut agama Shinto. Menurut sejarawan, Donald N. Clark, kerajaan koloni memaksa warga Korea menyembah dewa-dewa maharaja Jepun termasuk maharaja-maharaja yang mangkat dan askar-askar yang terbunuh semasa kempen mereka di Korea. Bagi warga Korea, taktik paksaan ini merupakan satu pembunuhan ke atas budaya dan tradisi Korea. Tetapi bagi Jepun, ini menunjukkan bahawa Jepun dan Korea ialah orang yang sama. Ada yang mengelak perintah ini dengan hanya mengunjungi kuil Shinto dan tidak berdoa di situ. Tetapi ada juga yang mengamalkan kerana bimbang akan dihukum bunuh oleh pihak Jepun.

Selepas peristiwa 1 Mac 1919, Jepun mengurangkan dasar-dasar yang bersifat menindas warga Korea bagi mengelak kecaman masyarakat antarabangsa. Mereka membenarkan penerbitan beberapa buku dan majalah Korea dan mula melabur dalam sektor pendidikan, pembangunan dan jalan raya. Jepun mendakwa mereka sebenarnya berusaha memodenkan Semenanjung Korea dan menyediakan peluang dari segi perdagangan. Namun hakikatnya, semua pelaburan ini hanyalah bertujuan untuk memperkayakan lagi sektor perindustrian Jepun dan ianya juga tidak seimbang di sesetengah kawasan.

Pada era 1930-an, aspirasi ini semakin sukar dikekalkan lebih-lebih lagi apabila kerajaan Jepun semakin dikuasai golongan tentera. Pembunuhan pemimpin-pemimpin sederhana di Korea dan Jepun menambah lagi halangan kepada cadangan untuk pihak Jepun untuk tidak bersikap keras kepada warga Korea. Selepas Jepun memulakan kempen mereka di Manchuria dan Jepun, mereka melihat aspirasi kemerdekaan Korea harus ditentang habis-habisan. Dan mereka juga melihat Korea sebahagian daripada empayar Jepun di mana agama, bahasa dan budayanya harus sama. Maka tidaklah mengejutkan semasa WWII, warga Korea dipaksa memasuki pasukan kerahan tentera atau dipaksa bekerja seperti hamba. Bagi kaum Hawa pula, ribuan diculik dan dipaksa sebagai pemuas nafsu tentera Jepun. Dan sehingga ke hari ini walaupun WWII sudah berakhir, Jepun masih enggan bertanggungjawab dengan jenayah perang dan kemanusiaan yang dilakukan. Atas sebab itulah, ia menjadi duri dalam daging dalam hubungan Jepun-Korea Selatan.

WWII bukan saja memusnahkan Jepun tetapi juga memberi kesan besar kepada Semenanjung Korea. Pada tahun 1945, semenanjung itu ditawan oleh Amerika Syarikat dan Kesatuan Soviet sekaligus menamatkan penjajahan Jepun di wilayah tersebut. Korea dibahagikan kepada dua zon pendudukan yang seharusnya bersifat sementara. Tetapi negara Korea yang bersatu hanya tinggal impian sahaja. Sebaliknya, Perang Korea meletus antara Korea Utara yang disokong Soviet dan China dengan Korea Selatan yang mendapat sokongan Pertubuhan Bangsa-Bangsa Bersatu (PBB) dan Amerika Syarikat.

Selepas Perang Korea berakhir, Korea Selatan bertukar menjadi sebuah negara liberal demokrasi dan berusaha membuang semua saki-baki pemerintahan Jepun. Negara tersebut mendakwa beberapa individu yang didakwa bersubahat dengan Jepun selepas WWII dan sebahagian tanah mereka dirampas. Hari ini, pertikaian masih tercetus tentang bagaimana dan apakah perlu mendakwa pihak yang bersubahat dengan Jepun semasa tempoh pendudukan mereka di Semenanjung Korea. Sementara mereka masih bergelut dengan titik hitam sejarah ini, mereka tidak pernah lupa benih-benih penentangan yang memarakkan api patriotisme di Semenanjung Korea. 1 Mac, tarikh peristiwa pemberontakan yang berlaku dijadikan sebagai hari cuti awam di sebelah sana. Ia sebagai ingatan bukan saja kepada semangat warga Korea semasa dijajah tetapi juga tahun-tahun penjajahan yang dihadapi mereka.

SUMBER


Cheng Ho, Hang Tuah Disembah Sebagai Dewa Oleh Masyarakat Cina

Kira-kira 5 minit perjalanan kaki daripada Masjid Darul Muttaqin di Jalan Sungai Udang, Klang, terdapat sebuah tokong Taoisme bernama Tokong Chen Her Sam Poh (郑和三宝宫)¹. Menariknya, di halaman tokong ini terdapat sebuah replika Armada Khazanah, lengkap dengan patung-patung anak kapal dan bendera-bendera yang tertera nama Zheng He. Ia menjadi tarikan pengunjung yang sukar terlepas pandangan.

Dalam tokong ini, kami dipertemukan dengan Sifu Low Chee Eu 刘志由, cucu kepada mendiang nenek Puan Guan Ah Mui 阮亚梅. Puan Guan merupakan pengasas tokong ini sekitar 1943. Di samping memegang jawatan ‘keduniaan’, beliau turut memegang jawatan ‘spiritual’, iaitu sebagai pawang² dalam upacara bersawai.

Alkisahnya, nenek Guan berasal dari provinsi Fujian, China, dan berhijrah ke Klang. Beliau dipercayai menemui kebolehan mengamalkan Tâng-ki 童乩³, iaitu menjemput ‘roh dewa’, di mana dewa pertama yang menurun kepadanya bukanlah dari China, tetapi roh yang memperkenalkan dirinya sebagai Laksamana Hang Tuah. Sejak hari itu, Puan Guan menyembah Laksamana ini sebagai Datuk Hang Utama (Nádū Hàn Dàgōng / 拿督汉大公).

Suatu hari, saat beliau tersungkur dan jatuh di atas tanah, kelihatan bayangan berupa Laksamana Zheng He muncul di atas langit biru. Bertitik tolak daripada peristiwa ini, neneknya percaya bahawa itulah tanda manifestasi Laksamana Zheng He kepadanya, dan berazam untuk membina sebuah tokong bernama Tokong Sam Poh (三宝宫) untuk menyembah Zheng He. Asalnya tokong tersebut dibina daripada kayu dan ringkas strukturnya serta kecil dibandingkan dengan struktur masakini yang diubahsuai pada tahun 2011.

Sebelum menghembuskan nafasnya yang terakhir, nenek Guan mewasiatkan keyakinannya bahawa tokong Zheng He ini akan berkembang maju. Tidak disangka sangka juga, Sifu Low mewarisi daripada neneknya kebolehan Tâng-ki juga. Menurut kepercayaan amalan ini, para dewa telah ‘memilih’ beliau sebagai perantara dalam komunikasi dengan manusia dunia ini. Sejak 4 tahun lepas, beliau berjaya menjemput ‘roh semangat’ Zheng He ke dalam jasadnya.

Malah, setelah peninggalannya, salah seorang ahli keluarganya mendakwa bertemu dengan Zheng He dalam mimpinya. Dalam mimpi ini, Zheng He bertutur bukan melalui bibir tetapi melalui hati. Beliau memerintahkan agar tokong ini mesti diperkembangkan demi manfaat ramai. Di samping itu, kelihatan Zheng He diiringi beberapa pegawai tentera manakala persekitarannya dikelilingi awam. Gambaran yang sempat dirakamkan dalam ingatan ahli keluarganya inilah yang dilukiskan sebagai latar berhala dalam tokong tersebut oleh pelukis upahan dari China.

Tambah Sifu Low lagi, tokong Zheng He tidak mempunyai sebarang gambaran naga, baik patung mahupun lukisan. Beliau menjelaskan bahawa ini juga adalah sebahagian daripada ‘pantang’ Zheng He. Pernah patung naga cuba didirikan di atas bumbung, namun akhirnya terpaksa dibatalkan hasrat kerana kerap terputus. Dinding luaran tokong pula dihiasi dengan lukisan-lukisan yang mengisahkan perlayaran Zheng He.

Sifu Low turut menceritakan, dipercayai Laksamana Zheng He berkawan rapat dengan Laksamana Hang Tuah. Sebab inilah patung berhala Hang Tuah sentiasa diletakkan bersebelahan dengan patung Zheng He.

Bagi Tokong Chen Her Sam Poh Klang, 21 haribulan 7 dalam Kalendar Cina dipercayai adalah hari jadi (Hari Kebesaran) Zheng He, manakala 20 haribulan 7 dipercayai adalah hari kelahiran Hang Tuah. Biasanya, upacara menurun dilaksanakan pada setiap malam anak bulan dan bulan purnama (hari pertama dan ke-15 menurut Kalendar Cina).⁴

Antara dewa-dewa lain yang dipuja di sini selain Zheng He dan Hang Tuah termasuklah:

• Hu Yebo / Tuan Harimau 虎爷伯
(dipercayai Zheng He melantik Hu Yebo sebagai timbalannya untuk menguruskan hal-ehwal tokong)

• Fa Zhugong 法主公

• Avalokiteśvara Bodhisattava / Dewi Guanyin 观音菩萨

• Raja Monyet Sun Wukong 齐天大圣

• Maitreya Buddha 如来佛祖

• Lima Batalion Tentera 五營将军

Tokong ini adalah di bawah pengurusan Persatuan Penganut Chen Her Sam Poh Klang, Selangor yang berdaftar di bawah Pendaftar Persatuan Malaysia (ROS) dan Persekutuan Pertubuhan Agama Tao Malaysia (马来西亚道教总会). Kata Sifu Low, pihak pengurusan tokong tidak mengenakan sebarang bayaran untuk sesi rundingan bersama semangat dewa-dewi semasa upacara menurun.

[Perkongsian ini adalah sebahagian daripada laporan lawatan penulis pada 8 Ogos 2019 lepas, dan digabungkan dengan kunjungan-kunjungan terkini.]
.
𝙇𝙄𝙆𝙀 & 𝙎𝙃𝘼𝙍𝙀
𝑳𝒆𝒈𝒂𝒔𝒊 𝒁𝒉𝒆𝒏𝒈 𝑯𝒆 ~ 鄭和之遺 ~ لڬسي چيڠ هو
ᴡᴡᴡ.ғᴀᴄᴇʙᴏᴏᴋ.ᴄᴏᴍ/ʟᴇɢᴀsɪᴢʜᴇɴɢʜᴇ
.
NOTA-NOTA

[1] Alamat:

Tokong Chen Her Sam Poh Klang Selangor
雪兰莪巴生直落玻璃郑和三宝宫
Lot 469, Jalan Hassan off Sungai Bertek, Klang, Selangor Darul Ehsan.
Tokong ini boleh dicari dalam Google Maps dengan kata kunci “Sanbao Gong”.

[2] Istilah ‘perantara’ dipilih kerana Sifu Low bukanlah seorang pawang/dukun. Sebaliknya,
beliau hanyalah ‘terpilih’ untuk masa-masa tertentu sebagai tempat roh semangat dewa untuk berkomunikasi dengan para penganutnya.

[3] Tang-Ki 童乩 ialah sebutan Bahasa Hokkien untuk sebutan Mandarin iaitu tóngjī. Amalan menjemput roh semangat dewa ini dipercayai berasal daripada ritual masyarakat pra-Cina seperti puak-puak Yao 瑤, Dai 傣, dan Li 黎 di selatan China kira-kira 5,000 tahun lalu. Ritual ini dikatakan lebih popular di kalangan rakyat jelata kerana dengan Tang-Ki, mereka boleh berunding dengan para dewa secara langsung, berbanding kepercayaan kepada Tuhan yang hanya boleh disembah dan didoa oleh Maharaja China sahaja. Sepanjang zaman, Tang-Ki lebih popular di kalangan masyarakat provinsi Fujian iaitu bumi asal Bahasa Hokkien. Apabila mereka berhijrah ke negara lain, mereka membawa bersama-sama amalam ini. Rujuk Magaret Chan, Ritual is Theatre, Theatre is Ritual : Tang-ki: Chinese Spirit Medium Worship, Singapore: SNP International Publishing Pte Ltd, 2006.

[4] Liew Kam Ba, History and Heritage of Zheng He in Malaysia (刘崇汉，历史与传说 – 郑和在马来西亚), Kuala Lumpur: Malaysia Chinese Cultural Society (马来西亚华人文化协会), 2016: 142


Biden Jadi Presiden US, Kelapa Sawit Malaysia Akan Selamat?

Tidak pelik apabila Amerika Syarikat mengisytiharkan boikot terhadap syarikat Felda Global Ventures pada 1 Oktober 2020.

Katanya syarikat berkenaan setelah setahun disiasat terbukti menggunakan buruh paksa untuk merancakkan pengeluaran sawit.

Antara masalah yang dihadapi ialah dokumen identiti dipegang majikan, ugutan dan keganasan seksual (Reuters, 2020). Tuduhan ini sangatlah berat, kerana FGV didakwa membiarkan pekerja dianiaya.

Sebulan kemudian, Donald J. Trump tewas dalam sebuah pilihan raya yang sengit. Drama sawit memuncak enam minggu seterusnya, apabila Sime Darby Plantation pula diharamkan White House.

Siasatan kali ini pula mendedahkan sebuah sistem bagaikan perhambaan (kerja untuk bayar hutang), persekitaran tidak bersih dan keganasan seksual (Sands, 2020).

Jadi, Joe Biden menang pun – sawit masih diboikot. Pertama sekali, Biden masih belum menjadi Presiden Amerika Syarikat. Sekalipun sudah mengangkat sumpah 20 Januari hari itu, sekatan ini dijangka akan berkekalan.

Hal ini demikian kerana faktor sekatan terlalu berat untuk ditutup mata. Kedua pula, Amerika Syarikat sendiri digelumangi dengan isu buruh paksa.

Dijangka 50,000 orang sedang sengsara di Amerika Syarikat, dijadikan hamba di tanah air negara bebas (Buckley, n.d.).

Namun mereka ini benar-benar dieksploitasi, tanpa sebarang normalisasi. Pekerja yang diseludup daripada China, India, Mexico dan Vietnam antaranya bekerja dalam keadaan tidak selamat, bersama rakyat Amerika Syarikat yang lari dari rumah.

Kelompangan dalam penguatkuasaan undang-undang selalunya menjadi asbab yang menghalalkan gejala kotor ini berleluasa. Mereka akan dibayar gaji rendah tanpa mengambil kira langsung tentang persekitaran.

Keringat teruk diperah, tanpa sebarang ganjaran. Ramai juga dijadikan hamba seks tanpa kerelaan tetapi terpaksa kerana dokumen dipegang sindiket (jika lapor, mereka akan ditahan sebagai pendatang haram pula).

Kiranya ini merupakan masalah yang berlaku di mana-mana sahaja. Eksploitasi masih berterusan dalam bidang penjagaan rumah (pekerja domestik, pekebun laman, pembaikpulih barangan dan sebagainya).

Majikan bermulut manis dengan jaminan upah tetapi datang saja masa untuk bayar, mereka ugut akan menghubungi penguatkuasa imigrasi.

Inilah adalah realiti tetapi realiti sama juga boleh ditunggang Malaysia untuk memulihkan keadaan. Hanya kerana semua negara mempunyai gejala ini – tidak semestinya ia wajar dinormalisasikan.

Jika gejala ini dibasmikan, nescaya warga-warga asing yang bekerja akan mendapat gaji setimpal dengan jam kerja berperikemanusiaan.

Perubahan sebegini juga akan bantu membaiki peluang dalam kalangan warganegara (kerana warga asing tidak boleh dibayar rendah untuk kerja lama).

Persepsi Barat terhadap industri sawit memang sukar diperbaiki, melainkan dengan perjanjian antarabangsa yang menjaminkan keberkesanan dan kemanusiaan. Malaysia barangkali berkongsi nasib yang menimpa Indonesia.

Kerajaan Indonesia mengakui bahawa buruh paksa diamalkan secara berleluasa dalam industri sawit (Mason & McDowell, 2020).

Perjanjian antarabangsa yang dimaksudkan ialah apa-apa jua jenis hubungan multilateral seperti Trans-Pacific Partnership (TPP). Dengan adanya TPP, semua negara harus menepati piawaian dipersetujui bersama.

Jadi jika didakwa melakukan gejala buruh paksa, syarikat tempatan boleh memanjangkan pada pihak mahkamah TPP untuk mempertahankan diri.

Artikel juga boleh dibaca di portal kewangan dan ekonomi kami, The Outlook.


Kenapa Payung Terjun Tidak Wujud Dalam Pesawat Komersial?

Kejadian terhempasnya pesawat LionAir JT610 menyebabkan netizen tertanya-tanya mengenai apa yang perlu dilakukan sewaktu pesawat sedang menjunam dan mencari penyelesaian mereka sendiri untuk nahas yang akan datang

Ramai netizen di facebook meragui tahap keselamatan pesawat penumpang yang mereka naiki. “Jikalau pesawat terhempas, kenapa tiada payung terjun macam jet pejuang? Tekan “eject” terus tercampak keluar, lepastu yang macam sky-diving tu rileks sahaja jatuh lepastu buka payung terjun.”

Nampaknya jika di ikutkan realiti, kata-kata mudah dilaksanakan berbanding perbuatan itu sendiri. Didalam artikel ini, terdapat beberapa sebab payung terjun bukanlah pilihan untuk keluar dari pesawat penumpang sejika berlakunya nahas diudara.

Latihan intensif diperlukan untuk membuka payung terjun pada altitude dan masa yang tepat dan sesuai

Pertama sekali, untuk melakukan penerjunan dari udara dengan payung terjun memerlukan latihan yang intensif, dengan panduan teknikal yang majoriti penumpang akan sukar memahaminya untuk mengendalikan pendaratan payung terjun. Dengan penumpang sebanyak 100 hingga 800 orang (untuk sebuah pesawat besar seperti Air-Bus A380 atau Boeing 787 ) yang terdiri dari pelbagai umur dan taraf kesihatan, pemahaman terhadap asas latihan terjunan payung terjun akan menjadi mustahil sama sekali.

Latihan minima 4 jam diperlukan untuk membenarkan seseorang penerjun payung terjun yang baru untuk memahirkan diri mereka membuka payung terjun. Tambahan pula, sewaktu penerjunan dilakukan, mereka akan melakukan secara berkumpulan ataupun berseorangan.

Jika seorang penerjun itu berjaya keluar, mereka harus menjarakkan diri antara satu sama lain sebanyak 500 ke 1,500 kaki. Jika ia dilakukan serentak, risiko untuk terbelit antara satu sama lain akan terjadi. Lebih-lebih lagi, dengan 500 penumpang yang sesetengahnya ada yang memahami asas terjunan payung terjun mahupun tidak, sudah tentunya akan membawa maut dengan keadaan panik sebegini apabila penumpang ingin bergegas segara keluar dari pesawat.

Kelajuan minima serta ketinggian terbang pesawat penumpang lebih laju dari pesawat sky-dive yang biasa.

Pada 35,000 kaki (pada 3 kali ganda ketinggian terjunan “sky-dive” biasa yang dilakukan pada altitud 15,000 atau 10,000 kaki), pada ketinggian ini, kandungan oksigen yang amat tipis dan setiap penumpang perlu ada perkakas khas untuk terjunan altitud tinggi yang termasuklah tangki oksigen, topeng oksigen, altimeter baju terjunan dan sebagainya hanya untuk berhadapan dengan udara tipis.

Disaat ini, suhu udara di luar yang mencecah -50 celsius sudah pasti menyebabkan penumpang mengalami hipothermia sebelum payung terjun dibuka pada altitud 15,000 ke 20,000 kaki. Samada penumpang tersebut sudah lama mati beku akibat suhu berkenaan sebelum ke altitud selamat dimana payung terjun dibuka, menyebabkan pembukaan payung terjun menjadi lebih sukar ataupun tidak berguna lagi.

Memburukkan keadaan lagi, pesawat penumpang kebiasaannya bergerak pada kelajuan 500 Km/h ke 1,000 Km/h dan pada kelajuan ini sudah pasti penumpang akan termasuk kedalam enjin jet, terlanggar dengan sayap pesawat atau berlanggar antara penumpang lain pada kelajuan tinggi. (badan penumpang mungkin akan berkecai pada kelajuan sebegini) Sudah tentunya orang yang berada didarat dihujani dengan serpihan badan manusia pada kelajuan tinggi apabila cebisan itu jatuh dari 35,000 kaki (dan situasi ini menjadi amat ngeri untuk orang dibawah

Berat perkakas payung terjun memberi impak kepada nilai ekonomi tiket pesawat

Dengan tambahan berat perkakas payung terjun yang setiap satunya seberat lapan belas kilogram (mahupun lebih), ia memberi impak kepada ruang dalaman penumpang kabin yang sudah sememangnya sempit, dengan berat lebihan dari beg payung terjun ia akan menambah lebihan 2 tan berat kepada pesawat dan meningkatkan penggunaan minyak pesawat dan menyebabkan harga tiket menjadi tidak ekonomikal.

Dengan set payung terjun berharga didalam lingkungan ribuan ke belasan ribu ringgit, ia menjadi sesuatu beban kewangan kepada syarikat penerbangan (contohnya sebuah payung terjun dengan harga RM 20,000 perlu diletak setiap satu dibawah tempat duduk penumpang dengan 500-700 penumpang) sudah pasti memberi impak besar kepada kewangan syarikat penerbangan.

Rekabentuk jet keseluruhan mungkin perlu diubahsuai semula untuk menempatkan pintu belakang keluar yang selamat dari segi aerodinamik secara keseluruhannya untuk penumpang yang melakukan terjunan, kerana membuka pintu pesawat pada kelajuan tinggi dengan kabin penumpang yang bertekanan tinggi akan menyebabkan kes penyahmampatan (decompression) yang serius dan mengugat kestabilan pesawat yang telahpun rosak kritikal sewaktu terjunan kecemasan dibuat. Secara keseluruhannya ia menjadi sukar dan impraktikal dengan pesawat penumpang yang penuh penumpang yang panik dan kecoh.


Aisyah Mentega Terbang Boleh Jumpa Ibunya Lagi Dalam Islam!

Nama “Mentega Terbang” mungkin asalnya “Butter-Fly” yang diterjemah secara perkata. Sepertimana rama-rama, Aisyah melalui metamorphosis. Emosinya terguncang bila melihat ibunya sakit sampai menemui ajal. Aisyah yang fitrahnya beragama Islam, mula mempersoalkan keyakinannya.Ada beberapa benda boleh kita kupas:(1) Pluralisme Agama, seperti mempercayai konsep dalam agama lain.Aisyah santai je baca Bible, kitab suci agama Kristian kat meja makan. Ending cerita pulak, macam nak tunjuk yang Aisyah terima reinkarnasi, konsep kehidupan semula di dunia. Fahaman ni ada dalam agama Hindu, Buddha dan Sikh. Senyuman Aisyah pada rama-rama tu penuh makna. Macam nak kata ibu dia dah dilahirkan sebagai rama-rama atau ikut keyakinan adat lama, roh orang mati jadi rama-rama. Walaupun nampak menarik pasal keyakinan boleh dipilih sesuka hati ikut mana yang berkenan. Macam pilih ikan kat pasar. Sebenarnya cara fikir ni salah. Apa pun yang jutaan manusia fikir dengan pemikiran yang berbeza, kebenaran itu hanya satu. Jadi, keyakinan agama yang benar satu sahaja. Tak boleh campur aduk Kristian, Hindu, Buddha dengan Islam. Lagipun, setiap agama tu ada keyakinan tersendiri yang saling bertentangan. Daripada adik Aisyah buka Bible, lagi elok la buka Al-Quran.Dr Ramadhan Buthi ada kritik Pluralisme Agama dalam kitabnya Kubra Yakiniat. Akidah yang benar tidak mungkin berbilang dan berlainan. Dalam kitab ni al-Buthi menolak ideologi yang mencampuradukkan agama. Kalau ajaran sesat, selalu diorang gabungkan Yahudi, Kristian dan Islam jadi satu agama. Macam yang ajaran sesat Bahai dan Millah Ibrahim percaya dalam akidah diorang. Katanya semua agama tu menyembah Tuhan yang sama. Fahaman ni salah pasal setiap agama, mempercayai Tuhan dan ajaran tersendiri. Mana ada sama!Begitu juga tiga agama Abrahamic iaitu Yahudi, Kristian dan Islam. Ketiga-tiga agama ini memperakui Nabi Ibrahim sebagai tokoh Nabi yang penting dalam risalah ketuhanan. Meskipun agama Yahudi ada Torah dan agama Kristian ada Bible, hanya agama Islam dengan kitab suci Al-Quran sahaja yang terjamin original secara sanad dan sejarah. Sekaligus mengiktiraf Islam dan orang Muslim sahaja yang benar sejak dahulu sehingga sekarang. Jadi maknanya Nabi Ibrahim, Nabi Musa dan Nabi Isa juga bukan orang Yahudi atau Kristian, tetapi orang Islam.Allah sebut dalam al-Quran:مَا كَانَ إِبۡرَ ٰهِیمُ یَهُودِیࣰّا وَلَا نَصۡرَانِیࣰّا وَلَـٰكِن كَانَ حَنِیفࣰا مُّسۡلِمࣰا وَمَا كَانَ مِنَ ٱلۡمُشۡرِكِینَ﴿ ٦٧ ﴾Bukanlah Nabi Ibrahim itu seorang pemeluk ugama Yahudi, dan bukanlah ia seorang pemeluk ugama Kristian, tetapi ia seorang yang tetap di atas dasar Tauhid sebagai seorang Muslim (yang taat dan berserah bulat-bulat kepada Allah), dan ia pula bukanlah dari orang-orang musyrik. (Surah Ali Imran, Ayat 67)(2) Bapak buat tak kisah akidah anak.Salah satu scene yang paling mengesankan bila bapak dia macam tak kisah anaknya agama apa. Padahal, sepatutnya tugas membimbing ni, bapak yang ambil peranan. Bapak yang patutnya guide anak, kenapa mesti beragama Islam. Patutnya, bapaknya kena hayati pesanan pertama Luqman al-Hakim dalam Surah Luqman.وَإِذۡ قَالَ لُقۡمَـٰنُ لِٱبۡنِهِۦ وَهُوَ یَعِظُهُۥ یَـٰبُنَیَّ لَا تُشۡرِكۡ بِٱللَّهِۖ إِنَّ ٱلشِّرۡكَ لَظُلۡمٌ عَظِیمࣱ﴿ ١٣ ﴾Dan (ingatlah) ketika Luqman berkata kepada anaknya, semasa ia memberi nasihat kepadanya:” Wahai anak kesayanganku, janganlah engkau mempersekutukan Allah (dengan sesuatu yang lain), sesungguhnya perbuatan syirik itu adalah satu kezaliman yang besar”. (Surah Luqman, Ayat 13)Lagipun, kalau bapaknya percaya betul dengan Islam dan pilih agama ni sepenuh hati, dia takkan sanggup anaknya masuk api neraka! Dah tu macam mana dia sanggup kalau anaknya murtad dan pilih agama lain. Kontradik betul cara dia fikir ni.یَـٰۤأَیُّهَا ٱلَّذِینَ ءَامَنُوا۟ قُوۤا۟ أَنفُسَكُمۡ وَأَهۡلِیكُمۡ نَارࣰا وَقُودُهَا ٱلنَّاسُ وَٱلۡحِجَارَةُ عَلَیۡهَا مَلَـٰۤىِٕكَةٌ غِلَاظࣱ شِدَادࣱ لَّا یَعۡصُونَ ٱللَّهَ مَاۤ أَمَرَهُمۡ وَیَفۡعَلُونَ مَا یُؤۡمَرُونَ﴿ ٦ ﴾Wahai orang-orang yang beriman! Peliharalah diri kamu dan keluarga kamu dari neraka yang bahan-bahan bakarannya: manusia dan batu (berhala); neraka itu dijaga dan dikawal oleh malaikat-malaikat yang keras kasar (layanannya); mereka tidak menderhaka kepada Allah dalam segala yang diperintahkanNya kepada mereka, dan mereka pula tetap melakukan segala yang diperintahkan. (Surah At-Tahrim, Ayat 6)(3) Trauma kehilangan ibuIslam tak menafikan kemanusiaan. Satu sisi pandang yang perlu kita lihat ialah faktor emosi. Sebagai seorang remaja, Aisyah jadi sedih nak berhadapan pemergian ibunya. Instead of berdepan situasi ni dengan cara seorang muslim, Aisyah pilih konsep agama lain iaitu reinkarnasi. Ironik pasal Aisyah ingat dengan reinkarnasi tu dia akan jumpa lagi ibu dia. Padalah dalam ajaran agama yang percaya kepada reinkarnasi, ia bermaksud pusingan penderitaan di dunia. Seseorang hanya mencapai puncak bahagia bila dia keluar daripada pusingan reinkarnasi iaitu nirvana. Dalam Islam, tiada pusingan penderitaan macam ni. Ibu Aisyah tak perlu menderita lagi di dunia. Jika ibu Aisyah orang yang baik, tempatnya di syurga dengan nikmat-nikmat yang tidak dapat dibayangkan. Kan ini lebih menyenangkan berbanding pusingan penderitaan?Lagi sekali, kat sini juga kegagalan bapa Aisyah. Patutnya, Aisyah dah diceritakan tentang kehidupan selepas mati dalam Islam. Apa yang membuatkan hidup ini berharga ialah kerana ia cuma satu kali. Bahkan dalam Islam, kematian bukanlah pengakhiran. Ibu Aisyah seorang muslim. Aisyah juga seorang muslim. Aisyah boleh bertemu lagi dengan ibunya selepas mati, dengan berjumpa semula di syurga.


Penyakit Berjangkit Dan Vaksin Era Dinasti Joseon

Tahukah anda, sebenarnya sewaktu era Dinasti Joseon (sekitar tahun 1392 hingga 1910), jangka hayat purata rakyatnya waktu itu hanyalah lebih kurang 35 tahun sahaja. Kadar kematian bayi baru lahir adalah sangat tinggi dan umur yang panjang dianggap sebagai suatu nasib baik yang jarang-jarang dapat dicapai oleh rakyatnya.

Bagi raja-raja Joseon pula, jangka hayat mereka adalah lebih lama, dengan purata lebih kurang 47 tahun, namun hanya enam orang raja sahaja yang mampu hidup lebih daripada 60 tahun. Dan raja yang mempunyai jangka hayat paling panjang adalah Raja Yeongjo yang memerintah selama 52 tahun dan meninggal dunia pada usia 83 tahun.

Pernahkah anda terfikir, kenapakah hal ini berlaku pada era Joseon dahulu? Apakah penyakit yang sering melanda rakyatnya dan bagaimana pula cara pencegahannya? Artikel ini akan mengupas serba sedikit berkaitan penyakit berjangkit era Joseon dan kaedah pencegahan serta ubat-ubatan yang digunakan waktu itu.

Penyakit berjangkit dalam era Joseon

Ada sesetengah sejarawan telah menggelarkan Dinasti Joseon sebagai ‘dinasti sebaran penyakit berjangkit’ kerana begitu banyak penyakit berjangkit yang tular pada waktu itu. Namun sebenarnya, penularan penyakit berjangkit ini bukan hanya berlaku di Joseon sahaja, malah di seluruh dunia pada masa itu.

Pada sekitar tahun 1668 contohnya, ramai sekali rakyat Joseon telah meninggal dunia akibat penyakit campak dan cacar. Lebih kurang 900 orang dilaporkan telah meninggal dunia di Gyeongseong (nama lama bagi Seoul), tapi jumlah sebenarnya dikatakan lebih daripada itu.

Pada tahun 1708, jumlah kematian akibat penyakit campak dengan demam telah mencecah sehingga ratusan ribu di ibu negara Joseon (Seoul) dan hampir di seluruh negara. Sewaktu pemerintahan Raja Yeongjo, iaitu pada tahun 1736, direkodkan bahawa puteri keempat baginda telah meninggal dunia akibat penyakit campak.

Rentetan kejadian ini, salah seorang ahli perubatan diraja yang bertugas, iaitu Sang Kyung-Cho telah menasihatkan agar putera dibawa jauh ke istana yang lain bagi melindunginya dan Raja Yeongjo telah bersetuju dengan cadangan tersebut. Ini merupakan antara langkah pencegahan yang dilakukan oleh para ahli perubatan Joseon bagi mengekang penularan wabak penyakit berjangkit.

Sewaktu pemerintahan Raja Jeongjo (1776 hingga 1800), sebanyak 31 jenis wabak penyakit telah melanda Joseon termasuklah sewaktu baginda masih kanak-kanak. Malah, pada tahun ke-10 pemerintahannya, penyakit campak telah tersebar hampir ke seluruh negara dan meragut banyak nyawa rakyatnya.

Penyakit campak kebiasaannya berlaku dalam kalangan kanak-kanak dan kebanyakan kanak-kanak ini telah ditinggalkan serta diabaikan oleh ibu bapa masing-masing yang takut terjangkit penyakit yang sama.

Penularan penyakit campak yang berlaku pada zaman pemerintahan Raja Jeongjo ini dianggap sebagai penyakit berjangkit paling menakutkan yang berlaku dalam sejarah Dinasti Joseon.

Penyakit ini yang dipanggil sebagai hongyeok atau ‘epidemik merah’ yang banyak meragut nyawa kanak-kanak dan bayi telah melanda Joseon dalam kitaran 10 hingga 20 tahun sekali bermula dari pertengahan abad ke-17 hinggalah abad ke-19.

Penyakit ini direkodkan pertama kalinya berlaku pada tahun 1668, dan beribu-ribu rakyat telah meninggal dunia akibatnya pada tahun 1707. Ia meragut ribuan lagi nyawa pada sekitar tahun 1752, dan seterusnya pada tahun 1775, sehingga meninggalkan kesan yang mendalam terhadap Raja Jeongjo.

Disebabkan keadaan inilah, Raja Jeongjo telah bertindak dengan memperkenalkan beberapa polisi bagi menyiapkan negara bagi menghadapi ancaman penyakit campak.

Antara polisi yang diperkenalkan adalah penubuhan Arkib dan Perpustakaan Diraja yang berfungsi bagi mengumpulkan segala dokumen dari dalam dan luar negara untuk mencari langkah pencegahan bagi penyakit tersebut.

Malah, Raja Jeongjo turut menubuhkan ‘The Code for Famine Relief’ pada tahun 1783 sebagai salah satu polisi dalam menangani masalah kebuluran kesan daripada penularan penyakit berjangkit. Penggabungan semua aspek, termasuklah agrikultur, kewangan dan pertahanan tentera adalah asas yang membentuk polisi-polisi ini bagi mengawal penularan wabak.

Rawatan, ubat-ubatan dan pengenalan vaksin

Raja Yeongjo merupakan Raja Joseon yang mempunyai jangka hayat paling panjang serta memerintah paling lama dalam sejarah Dinasti Joseon. Ramai sejarawan telah mengkaji faktor yang menjadikan baginda panjang umur ini dan kebanyakan rekod menyatakan bahawa rahsianya adalah ginseng.

Pada waktu itu, penggunaan herba-herba adalah sangat penting dalam proses perawatan dan penyembuhan pelbagai jenis penyakit di Joseon. Selain itu, pendekatan yang digunakan oleh ahli perubatan diraja adalah dengan menggalakkan raja untuk berehat, mengurangkan kerja yang berlebihan serta memulihkan tenaga.

Seperti mana Raja Yeongjo yang terkenal dengan amalan memakan ginsengnya, herba ini juga turut popular dalam kalangan rakyat biasa pada sekitar abad ke-18. Ia bukan sahaja dinikmati oleh golongan kelas atasan, malah rakyat biasa juga turut mencarinya kerana khasiatnya yang tersebar luas pada waktu itu.

Pada sekitar tahun 1800, seorang sarjana yang terkenal dalam bidang realis di institusi Confucian, iaitu Yak Yong-Chung telah memperkenalkan vaksinisasi buat pertama kalinya di Joseon. Di dalam bukunya yang bertajuk Magawhetong, dia telah memperkenalkan vaksinisasi Jenner, yang dimuatkan pada bahagian perkara tambahan, di bawah tajuk Jongduyoji.

Selain itu, Yak Yong-Chung juga telah menemui kaedah inokulasi dengan mengumpulkan najis daripada pesakit yang menghidapi cacar. Dia telah memperoleh salinan sebuah buku, iaitu Junsijongdu-bang daripada China dan memperkenalkannya ke Joseon pada tahun 1879. Namun, kaedah sebenar untuk vaksinisasi ini telah dipelopori oleh Ji Seok Yeong yang dikenali sebagai Jenner Korea, sejak pembukaan pelabuhan pada tahun 1876.

Pelopor vaksinisasi Joseon/Korea

Ji Seok Yeong(1855-1935) merupakan seorang ahli perubatan pada akhir era Dinasti Joseon. Beliau juga merupakan seorang menteri dan sarjana dalam Hangul. Ji Seok Yeong telah mendalami ilmu vaksinisasi dan bekerja keras dalam mengajar masyarakat tentang kepentingan vaksinisasi di Joseon waktu itu.

Sejak muda lagi, Ji Seok Yeong sangat berminat dalam bidang penterjemahan jurnal-jurnal perubatan Barat yang memasuki Joseon melalui China. Malah, beliau juga sangat meminati hasil kerja seorang doktor Inggeris, iaitu Edward Jenner yang merupakan orang pertama memperkenalkan vaksin bagi cacar.

Pada tahun 1876, beliau telah bertemu dengan Park Yongson, iaitu seorang penterjemah yang terlibat dalam misi diplomatik di Jepun. Park telah memberikannya satu set buku berkaitan dengan bidang yang diminati oleh Ji Seok Yeong, iaitu inokulasi yang telah ditulis oleh seorang doktor Jepun.

Hasil minatnya yang mendalam berkaitan bidang inokulasi serta rasa kecewa terhadap ramai rakyat yang meninggal akibat penyakit berjangkit telah mendorong Ji untuk memulakan penyelidikan berkaitan penghasilan vaksin. Ji secara khususnya menfokuskan terhadap vaksin bagi melawan cacar, iaitu penyakit yang melanda Korea pada sekitar abad ke-19.

Setelah gagal dalam usahanya bagi mencipta inokulasi yang efektif secara sendirian, Ji telah merantau ke Busan pada tahun 1876 bagi mempelajari ilmu inokulasi di Japanese Naval Hospital.

Selesai urusan pelajarannya, beliau telah singgah di kampung halaman isterinya di Chungjugun Deoksanmyeon, dan telah melakukan inokulasi terhadap 40 orang kanak-kanak bagi mencegah cacar, dan menjadi inokulasi pertamanya di Korea.

Di Seoul pula, beliau telah berjaya memberi vaksin kepada ramai kanak-kanak, namun, dengan jumlah vaksin yang terhad yang dibawanya dari Busan telah mendorongnya untuk mengeluarkan sendiri vaksinnya.

Pada tahun 1880, Ji telah pergi ke Jepun bagi mempelajari kaedah penghasilan dan penyimpanan vaksin. Selepas mahir dalam proses penghasilan dan pengurusan vaksin, beliau pulang ke Korea bersama 50 vial vaksin dan meneruskan usaha pemberian vaksin kepada rakyatnya.

Hasil daripada segala usahanya ini, pada September 1882, sebuah klinik vaksinisasi cacar yang pertama telah dibina di Jeonju, diikuti dengan klinik kedua di Gongju pada tahun 1883.

Saranan bagi pemberian vaksin telah dikemukakan secara rasmi pada tahun 1895, yang mana berdasarkan saranan, ia menyetakan bahawa “Semua kanak-kanak perlu diberi vaksin dalam tempoh masa antara 70 hari hingga setahun selepas kelahirannya.”

Kesimpulan

Penyakit berjangkit merupakan antara ancaman utama kepada dunia sejak beratus-ratus tahun yang lalu. Dinasti Joseon juga merupakan antara era yang paling banyak menghadapi masalah penyakit berjangkit dan wabak yang telah meragut nyawa ratusan ribu rakyatnya.

Dalam keadaan sumber yang terhad pada waktu itu, para ahli perubatan mereka terus berusaha untuk mencari penawar terbaik dalam menangani ancaman penyakit berjangkit.

Justeru, pada hari ini, dalam keadaan dunia sedang bergelut bagi menangani ancaman penyakit berjangkit, kita juga haruslah memainkan peranan kita untuk sama-sama menghadapinya. Mematuhi arahan pihak berkuasa, mengikuti segala langkah pencegahan dan terus memanjatkan doa agar keadaan semakin pulih untuk kita semua.

RUJUKAN:

Anonymous. (2014). Ji Seokyeong. Retrieved March 18, 2020, from https://www.newworldencyclopedia.org/entry/Ji_Seokyeong

Baker, D. (2003). Oriental Medicine in Korea. In H. Selin (Ed.), Medicine Across Cultures: History and Practice of Medicine in Non-Western Cultures (3rd ed., pp. 133–154). USA: Kluwer Academic Publishers. https://doi.org/10.1017/CBO9781107415324.004

Cha, S.-H. (2012). The history of vaccination and current vaccination policies in Korea. Clinical and Experimental Vaccine Research, 1(1), 3–8.


Moraliti Hamba – Dengan Sentuhan Falsafah Nietzsche

Dalam satu karya Nietzsche iaitu On The Genealogy of Morals, adapun moraliti itu terbahagi kepada dua jenis. Moraliti Tuan dan Moraliti Hamba. Moraliti Tuan adalah moraliti yang ideal dimana moralitinya adalah di luar kerangka baik-buruk sebagaimana Moraliti Hamba.

Moraliti Tuan melihat tindakan berdasarkan kesan baik-buruk sedangkan Moraliti Hamba melihat tindakan berdasarkan niat baik-buruk. Kebanyakan penganut Moraliti Tuan adalah golongan elit dan berpengaruh, di mana merekalah yang cipta kod moraliti bagi penganut Moraliti Hamba.

Sebagai contoh, Tuhan mempunyai Moraliti Tuan, dan manusia dengan Moraliti Hamba. Sekiranya agama itu tidak wujud, manusia akan menganggap aktiviti homoseksual itu bukan benda buruk kerana ianya atas nama cinta, sedangkan ianya adalah buruk menurut Moraliti Tuan. Oleh sebab itulah aktiviti homoseksual dilihat buruk kerana kita yang mempunyai kod Moraliti Hamba adalah berdasarkan pandangan Moraliti Tuan.

Secara abstraknya, moraliti yang disebut di atas bersifat hakikat, absolute dan menyeluruh. Tak salah untuk mempunyai Moraliti Hamba kerana kita sememangnya hamba kepada Tuhan, tapi berlebihan dalam kod moral tersebut adalah teruk (bagi beberapa kes), dan itulah benda yang nak saya sampaikan sekarang. Antara masalah Moraliti Hamba yang paling teruk sekarang ialah Hamba Politik dan Hamba yang Ingat Dia Sentiasa Betul a.k.a Mr. Always Right.

Secara jujurnya, dulu saya adalah seorang anarkis dan rebel, up to the point that saya jadi buta kebenaran, buta fakta dan seterusnya menjadi Hamba Politik. Sehinggalah suatu hari, saya rasa tak kena dengan perjuangan saya. Bermula daripada itu, saya mencari kebenaran di sebalik perjuangan saya hinggalah saya mencapai tahap Moraliti Tuan, dengan membuang emosi dalam melihat dan mencari kebenaran.

Sekurang-kurangnya selepas daripada itu, saya tahu mana yang betul dan mana yang salah, dan saya rasa lebih rendah diri(dalam cara positif) dan kagum apabila dapat berkenalan dengan persona-persona hebat seperti bos JB dan HE yang penuh dengan ilmu. Rata-rata (bukan semua) masyarakat mempunyai Moraliti Hamba Politik. Ciri-ciri utama yang ada pada mereka adalah:

1. Suka berdebat tanpa fakta.
2. Bila bagi fakta, taknak dengar.
3. When all else fails, resort to name calling

Golongan sebegini sangat mengingatkan saya waktu zaman rebel. Too dumb and too immature. Saya tak kisah kamu nak berfahaman politik mana, tapi tolonglah bersikap macam orang bertamadun.

Golongan kedua adalah Mr. Always Right. Yang ni sesiapa pun boleh kena tanpa sebarang jenis bias. Selalu mereka yang macam ni adalah mereka yang telah tinggalkan landasan ilmu. Sebagai contoh, mereka merasakan mereka sahajalah yang betul dan pantang ditegur. Ciri-ciri mereka:

1. Mereka akan berdebat dengan fakta, namun kalau mereka salah, mereka akan pertahankan melalui emosi
2. Bila bagi fakta, mereka akan pusing jauh.
3. When all else fails, resort to name calling
4. Ada kebarangkalian mereka ini akan jadi sangat angkuh, mereka taknak terima walaupun ditegur oleh orang yang lebih berilmu dan teguran yang baik oleh agamawan.

Berikut adalah sedikit klasifikasi permasalahan Moraliti Hamba. Selalunya kalau saya jumpa orang macam ni, saya diam dan tengok je sebab lawak tau tengok orang tunjuk ketidakcerdikan diri sendiri (and yes, saya ni agak sadis dalam menilai orang, sekalipun orang anggap saya ni budak baik).

Apa yang saya boleh kata untuk elakkan daripada bermoraliti Hamba ialah buang emosi apabila berkata-kata tentang ilmu dan benda mustahak. Kalau nak masukkan juga emosi tu, masukkan emosi KESOPANAN. Mereka yang berlebihan ini sangat-sangat mudah dipergunakan oleh golongan Moraliti Tuan yang negatif, sebagaimana mereka (ahli politik) menggunakan emosi rakyat (Moraliti Hamba) untuk memenangkan perjuangan mereka dengan menolak tepi fakta dan hujah yang rasional yang disediakan oleh musuh politik mereka.


Kenapa Kami Bagi Daulat 3/10?

Masalah dengan filem Daulat ni simple je: jalan cerita dia tak serupa realpolitik yang cuba digambarkan.

Dalam post credit scene ada monolog ala Frank Underwood dalam House of Cards di mana watak Suri berceritakan prinsip-prinsip realpolitik:

“Hanya sang kejam yang akan mendapat takhta”

“Pemimpin yang baik akan dipijak dan dihina”

“Pemimpin kena jadi effective (berkesan)”

“Kind leaders need to learn from the ruthless”

Betul. Semua betul. Ni lah yang Machiavelli ajar. Machiavelli pun sebenarnya orang baik yang disakiti. Dia pada asalnya seorang pentadbir di Republik Florence, tapi disebabkan pemimpin Florence (Piero Soderini) terlalu lemah dan lembut, akhirnya kerajaan tumbang, Machiavelli pun kena buang dan dipenjarakan. Jadi selepas keluar penjara Machiavelli mula mengajar pasal “realpolitik” dalam mahakaryanya “The Prince” dan “Discourses on Livy”.

Tapi prinsip-prinsip ni tak ditunjukkan dalam jalan cerita Daulat pun.

Sang kejam yang akan dapat takhta. So siapa yang kejam? Hassan? Tapi Hassan last-last hilang takhta kepada Suri. Suri kejam? Tak juga. So apa yang Suri sembang tu boleh pakai ke tak.

Pemimpin yang baik akan dipijak dan dihina. So pemimpin baik mana yang kena pijak dan hina? Tun Malik? Ali? Saiful? Melissa? In fact sifat dan character watak-watak ahli politik ni sangat kabur dalam cerita. Lebih banyak masa filem fokus pada watak bukan ahli politik (Jasmine, Idrus, Nadiya) sampai dah tak nampak macam cerita politik.

Malah penceritaan tentang strategi politik pun sangat shallow. Pragmatis menang PRU dengan menggabungkan Islamis (Saiful) dan liberal (Melissa). Kalau macam tu boleh menang PRU, dah 10 tahun lebih Malaysia tukar kerajaan ooi.

Kind leaders need to learn from the ruthless. Again, siapa yang kind, siapa yang ruthless? Hassan tak ruthless, tak kejam, more kepada tipikal CEO dalam cerita drama pukul 7 yang poyo suka marah-marah orang. Benda basic macam “divide and conquer” pun kena Suri yang ajar ada hati nak jadi PM.

Kalau tonton Game of Thrones sangat jelas. Lannister yang ruthless, Stark yang kind. Ahli keluarga Stark macam Sansa perlu belajar untuk jadi ruthless supaya mengubah nasib keluarga mereka. Tapi punyalah power penulis cerita asal (G.R.R. Martin) dan penulis skrip, jahat-jahat macam Lannister pun kita boleh bersimpati dengan Lannister semasa Battle of the Blackwater. Sebab dalam dunia realpolitik, tak ada hero dan villain, tak ada hitam dan putih.

Of course tak adil nak expect Daulat boleh capai standard House of Cards atau Game of Thrones. Lagi pun filem tak boleh dibandingkan dengan TV series. Tapi sekurang-kurangnya berikan fokus kepada design watak.

Contoh macam Suri. Apa background dia? Kenapa dia nak game Hassan? Adakah dia rancang dari awal? Apa plan dia untuk kekal berkuasa selepas dapat jawatan PM? Benda-benda semua tu tak dijelaskan.

Sebaliknya jalan cerita terlalu try hard nak impress penonton dengan buat analogi senario politik Malaysia. Tun Malik tu TDM, Ali tu DSAI, MUNA tu UMNO, MUNA + HM = MN. Nak buat analogi tapi pelakon sendiri tak menjiwai roh tokoh yang cuba digambarkan, malah nampaknya penulis skrip pun tak faham “realpolitik” antara tokoh-tokoh dan parti ni. Akhirnya artistic freedom pun kena compromised sekali.

Tak perlu try hard, just tell a good story with a good character. Nak sentuh pun boleh, tapi kena ada fokus. Macam cerita “Vice” yang dibintangi oleh Christian Bale sebagai Dick Cheney, bekas naib presiden US pada zaman George W. Bush. Watak Bush, Rumsfeld, Powell semua ada. Tapi dia fokus kepada Cheney: macam mana datangnya nafsu kuasa Cheney, macam mana dia step by step grab power, semua dijelaskan tak macam Suri yang ceritanya tergantung.

Dalam Vice pun ada monolog break the fourth wall di penghujung, tapi lagi real dan powerful. Tak caya tonton sendiri. Time-time PKP ni aku syorkan korang cari filem tu.

But Daulat? 3/10.


Pertempuran Kosovo (1389): Detik Serbia Ditundukkan Oleh Uthmaniyah

Pertem-puran Kosovo, yang berlangsung pada 28 Jun 1389 di antara Empayar Uthmaniyah di bawah pemerintahan Sultan Murad I Hüdavendigar bersama sekutunya dan Empayar Serbia pimpinan Putera Lazar Hrebeljanovic adalah satu peristiwa bersejarah yang penting tetapi membingungkan pada akhir abad pertengahan di Eropah.

Ia merupakan pertem-puran pertama di mana seorang sultan Uthmaniyah turut menjadi salah seorang kor-ban yang gugur di medan tem-pur – di mana maklumat ini juga menjadi sebahagian daripada secebis fakta yang boleh disandarkan mengenai pertem-puran itu.

Selain itu, Pertem-puran Kosovo juga merupakah sebahagian daripada peristiwa besar sepanjang Pe-rang/Kon-flik Uthmaniyah-Kosovo yang menjadi kon-flik paling panjang tempohnya di Balkan iaitu selama 560 tahun dan 7 bulan (Oktober 1352 – 30 Mei 1913).

Meskipun begitu, perincian dan maklumat sahih mengenai pertem-puran ini tidak direkodkan dengan begitu tepat dan oleh kerana itu tidak banyak sumber yang boleh disandarkan hingga ia kemudiannya diserahkan begitu saja mengikut imaginasi yang puitis bagi mereka yang ingin memanfaatkan atau meromantiskan pertem-puran itu mengikut konteks sejarah dan politik di rantau ini sepanjang abad-abad yang berikutnya.

Sebagai permulaan, pertem-puran itu berfungsi sebagai simbolik kepada kon-flik antara umat Islam dan Kristian hingga abad ke-18. Kemudian ia menjadi simbol kebangkitan ideologi nasionalis pada abad ke-19 dan kebangkitan kembali semangat nasionalis pada akhir abad ke-20 ketika era pasca-komunis.

Hingga awal abad ini, bahkan pada saat ini, Pertem-puran Kosovo 1389 kekal sedia menjadi simbol terbuka untuk masa depan, yang mencerminkan realiti kuasa dan perikatan politil nasionalis, bangsa dan agama di rantau Balkan.

Kekalahan Besar Serbia

Pada 28 Jun 1389 ten-tera Serbia berkumpul di ‘Kosovo Polje’ (Medan Kosovo) dan terlibat dalam pertem-puran bersejarah melawan pencero-bohan Uthmaniyah. Pemerintah Serbia dikhianati dari dalam hingga empayar mereka yang besar dimus-nahkan.

Maka sejak itu bermulalah era pemerintahan bangsa Turki Uthmaniyah yang panjang. Di mana tempoh yang mencecah selama lebih 500 tahun ini sebenarnya berpunca dari ketamakan orang Serbia sendiri, pengkhianatan di kalangan mereka berleluasa.

Di bawah Maharaja Dusan, bangsa Serbia memerintah sebuah empayar yang, selama lebih 20 tahun terbentang dari Danube ke Peloponnese. Namun, setelah kema-tian Dusan secara tiba-tiba pada tahun 1355, empayar itu mulai runtuh.

Dinasti dari keluarga feudalis yang sangat berkuasa merampas kawalan di kawasan pinggiran Yunani, Albania dan Montenegro dari penggantinya yang lemah dan tidak lama kemudian seluruh wilayah Serbia dipecah-belah oleh persengketaan di antara para putera dan panglima pe-rang.

Empayar Uthmaniyah kemudian melakukan kemaraan dari Anatolia hingga dengan berjaya memanfaatkan perpecahan ini. Oleh kerana pada masa itu tidak ada penduduk Muslim pribumi di bahagian Eropah ini, maka taktik mereka, kalau boleh, mereka tidak akan menggulingkan pemerintah Kristian tempatan tetapi bahkan membantu mereka mempertahankan kuasa. Sebagai balasannya pemerintah tersebut perlu menyediakan ten-tera untuk berpe-rang demi Sultan.

Ramai para putera Kristian lebih selesa dengan status sebagai kerajaan bawahan Uthmaniyah dan mempertaruhkan semua as-karnya untuk bertem-pur sesama mereka. Justeru, pada tahun 1389, ketika Sultan Murad mengumpulkan pasukannya di Kosovo Polje, sebilangan besar dari mereka tidak lain dan tidak bukan, adalah as-kar berbangsa Serbia.

Pihak yang menentang Murad adalah sebuah perikatan. Mereka dipimpin oleh Putera Lazar Hrebeljanovic yang telah menjadi panglima pe-rang Serbia yang paling kuat setelah dia menawan sebahagian tanah pesaingnya, Nikola Altomanovic, serta bersekongkol dengan Ban Tvrtko, Raja Bosnia. Kosovo Polje bukan sebahagian daripada wilayah Lazar tetapi ia adalah milik menantunya Vuk Brankovic.

Bersama-sama pasukan ten-tera Lazar adalah pasukan Brankovic yang ditambah dengan kontinjen ten-tera Bosnia yang dihantar oleh Tvrtko dan, kemungkinan besar, mungkin dianggotai beberapa orang Albania juga. Walaupun Lazar dan Murad masing-masing terkor-ban semasa pertem-puran, legenda berpendapat bahawa Serbia kalah kerana, pada saat yang gentijg, mereka dikhianati oleh Brankovic.

Melihatkan hubungan baik antara Brankovic dan janda Lazar, Milica pada tahun-tahun selepas pertem-puran, lagenda tersebut sepertinya mustahil. Dan, pada masa itu, pertem-puran tidak kelihatan seperti kekalahan. Benar, pada 1 Ogos, Tvrtko bahkan menulis surat kepada senat kota Dalmatian, Trogir, memaklumkan kemenangannya.

Tidak lama kemudian, senator Florentine mengirimkan surat ucapan tahniah kepadanya. Ketika berita pertem-puran tiba di gereja di Paris, loceng-loceng gereja dibunyikan sebagai perayaan.

Walaupun di Kosovo mungkin tidak pernah dilihat sebagai kekalahan pada waktu itu, namun jelas bahawa pertem-puran itu telah melemahkan Serbia. Dengan simpanan tenaga kerja yang jauh lebih besar, Uthmaniyah dengan segera berupaya menampung kos kerugian mereka.

Oleh itu, Serbia di bawah Milica memilih untuk berserah kepada takdir dan hakikat yang baru, ditambah dengan kerajaan Hungary yang mengancam wilayahnya dari utara, Milica akhirnya menyerahkan kedaulatannya kepada pemerintah Uthmaniyah.

Selepas pertem-puran Kosovo, sebahagian besar Serbia kekal diperintah oleh para putera Serbia sendiri. Kadangkala mereka ‘terlepas’ dari status sebagai kerajaan bawahan. Walaupun dengan kenyataan bahawa ini adalah dekad keseimbangan politik yang terumbang-ambing, ia juga merupakan tahun pengaruh kebudayaan yang hebat. Tahun-tahun yang disebut sebagai Serbian Despotate menyaksikan berkembangnya pendidikan dan seni di biara-biara besar lembah Morava.

Pada tahun 1459 sisa-sisa terakhir kemerdekaan Serbia akhirnya diruntuhkan. Namun, pada abad-abad berikutnya, mitos Pertem-puran Kosovo dan “kekalahan” yang besar mula berkembang, hanya untuk diromantiskan dalam karya penulisan para sarjana dan seniman abad ke-19 yang akan membangkitkan semangat nasionalis Serbia di Balkan.

Hari ini ramai pihak yang percaya bahawa “sejarah hitam” ini telah memainkan peranan utama dalam membentuk pandangan dunia tentang Serbia yang akhirnya telah memainkan peranannya dalam membentuk politik Balkan moden.

Dan, siapa sangka akhirnya ten-tera British dan NATO juga perlu terlibat bertem-pur dalam pe-rang yang menukar nasib di antara umat Islam dan Kristian pada zaman moden setelah beratus tahun mereka hidup di dalam kon-flik gara-gara mitos yang sebenarnya tidak berapa sahih menurut sejarah.

RUJUKAN:

Karpat, Kemal H.; Zens, Robert W. (2003). Ottoman Borderlands: Issues, Personalities, and Political Changes. Center of Turkish Studies, University of Wisconsin.


47 Ronin: Samurai-Samurai Yang Tidak Bertuan

Sebut saja kisah 47 Ronin, ramai membayangkan filem dengan tajuk sama yang ditayangkan pada 2013. Filem yang mengetengahkan kisah sebenar 47 samurai tak bertuan membalas de.nd.am terhadap pembu.n.uh tuan mereka bagaimanapun gagal mencatat kutipan memuaskan. Sebabnya mudah, terlalu banyak fokus kepada protagonis Kai (Keanu Reeves) dan bukannya ketua 47 ronin itu, Oishi (Hiroyuki Sanada).

Yang pasti, kisah mereka terus menarik perhatian ramai sehingga hari ini. Salah satu versi kisah ini dibawa ke Barat menerusi versi yang diceritakan oleh A. B. Mitford menerusi koleksi antologi cerita pendek Jepun bertajuk Tales of Old Japan (1871).

Secara ringkas, kisah ini bermula pada tahun 1701 apabila dua daimyo iaitu Asano Naganori (Ako) dan Kamei Korechika (Tsuwano) diarah membuat persiapan untuk menyambut duta-duta maharaja ketika itu, Maharaja Higashiyama. Kesemua persiapan mereka dipantau oleh seorang daimyo berpengaruh semasa era Shogun Tsunayoshi Tokugawa, Kira Yoshinaka.

Terdapat pelbagai versi mengapa Kira bersikap dingin terhadap mereka. Ada mengatakan ia didorong oleh nilai hadiah yang tidak seberapa atau tiada rasuah yang diberi kepadanya. Ada juga mengatakan keperibadian buruk Kira membuatkan Asano kurang senang memandangkan beliau merupakan penganut Confucianisme. Ada pula mengatakan daimyo Ako itu tidak memahami siapa daimyo yang dipercayai Tsunayoshi, dalam kes ini Kira.

Yang pasti, Kamei mendapat layanan baik selepas membayar sejumlah rasuah terhadap pembesar itu. Bagaimanapun, keengganan Asano melakukan perkara sama mengundang kemarahan Kira sekaligus mendorongnya mengeluarkan kata-kata berbaur penghinaan kepadanya. Akibatnya, daimyo Ako itu mengeluarkan sebilah wakizashi dengan tujuan membu.n.uh bangsawan korup itu tetapi berjaya dihalang oleh pengawal-pengawal istana di Edo.

Asano membuat kesilapan besar dengan mengeluarkan sen.ja.ta berkenaan dari sarungnya. Ini kerana tindakan sebegitu di Istana Edo (kediaman rasmi Keshogunan Tokugawa) dianggap satu kesalahan besar dan pelaku boleh dikenakan hukuman ma.ti.

Ini mengakibatkan Asano diarah menjalani upacara seppuku. Tsunayoshi turut mengarahkan semua harta dan tanah milik beliau dirampas, keluarganya ditempatkan di wilayah lain dan para samurai yang berkhidmat dengannya diisytiharkan sebagai ronin. Beliau turut menegaskan sebarang usaha membalas de.nd.am terhadap Kira adalah dilarang sama sekali. Kesemua arahan ini dilaksanakan oleh samurai kepercayaan Asano, Oishi atau nama penuhnya Oishi Kuranosuke.

Daripada 300 orang ronin, 47 ronin memilih masa sesuai untuk membalas de.nd.am. Sementara menanti masa untuk berbuat demikian, ada yang berpura-pura bekerja sebagai petani, pedagang atau artisan. Ada juga yang pura-pura gila atau jadi kaki botol untuk mengelak dikesan oleh pengintip-pengintip Kira.

Selepas diyakinkan oleh para pengintipnya bahawa orang-orang Asano tidak lagi mengan.ca.m kedudukannya, kawalan keselamatan mula dilonggarkan. Di sebalik semua laporan itu, Kira tahu lambat-laun mereka akan membalas de.nd.am terhadapnya.

Pada Disember 1702, 47 ronin melancarkan se.ra.ngan ke atas Kira di kediamannya di Edo. Bagi mengelak pertumpahan da.r.ah orang awam, ronin-ronin ini memberitahu jiran-jirannya bahawa ini merupakan se.ra.ngan balas de.nd.am. Jiran-jiran Kira yang memang tidak menyukainya memilih untuk tidak berbuat apa-apa dan membiarkan se.ra.ngan berlaku.

Selepas puas mencari kelibat Kira, akhirnya Oishi dan orang-orangnya berjaya menemui sasaran mereka. Tidak seperti pertarungan sengit Kira-Oishi dalam 47 Ronin, kisah ini memperlihatkan pembesar shogun itu merasa kecut perut dan pasrah menerima takdir yang menanti. Kepala Kira kemudiannya dipen.gg.al oleh para ronin menggunakan pe.da.ng sama digunakan Asano untuk upacara seppuku.

Sebaik saja orang ramai mendapat tahu apa yang berlaku, ramai memuji keberanian dan kehormatan mereka. Bagaimanapun, ini mengundang masalah terhadap Tsunayoshi. Ini kerana mereka telah melanggar arahan untuk tidak membalas de.nd.am tetapi mengikut prinsip Bushido semasa melakukannya. Selain itu, orang ramai turut menggesa shogun agar bersikap belas kasihan dan mengambil kira perlakuan mereka semasa se.ra.ngan.

Akhirnya, Tsunayoshi memutuskan kesemua 47 ronin yang terlibat dihukum ma.ti tetapi dengan cara seppuku. Tidak seperti digambarkan dalam 47 Ronin, anak Oishi iaitu Chikara turut diarah melakukan seppuku dan tidak dibebaskan seperti dalam filem. Dalam kalangan mereka, dialah yang paling muda iaitu 15 tahun semasa se.ra.ngan dan 16 tahun semasa melakukan seppuku.

Kesemua 47 ronin itu dikebumikan di Sengaku-ji di hadapan makam tuan mereka. Sehingga hari ini, ramai orang mengunjungi kawasan perkuburan berkenaan bagi memberi penghormatan terhadap ronin-ronin tersebut.

Jadi, apa faktor yang menyebabkan cerita ini terus menjadi sebutan sehingga hari ini? Pertama, elemen simpati terhadap hero yang ada latar belakang tragis. Dalam kes 47 ronin, mereka terpaksa melalui pelbagai kepayahan semata-mata untuk merealisasikan hasrat mereka membalas de.nd.am terhadap Kira termasuk meninggalkan keluarga dan pura-pura gila. Bagi orang ramai, kisah sebegini mengundang simpati dan sokongan terhadap mereka.

Kedua, elemen kerjasama. Bagi warga Jepun, mereka lebih suka mendengar kisah orang-orang lemah bergabung melawan musuh yang kuat. Elemen ini bukan saja wujud dalam sukan tetapi juga dalam anime dan drama di mana semua watak menyumbang kepada perjuangan protagonis. Dalam kisah 47 ronin, walaupun Oishi merupakan protagonis, beliau dibantu oleh 46 lagi saudara samurainya.

Ketiga, elemen kanzen choaku atau buat baik dibalas baik, buat jahat dibalas jahat. Dalam kisah ini, Kira dijadikan sebagai antagonis dan berhak menerima balasan atas apa yang berlaku sekaligus menonjolkan 47 Ronin sebagai wira.

Elemen ini diketengahkan tanpa mengambil kira perihal sebenar Kira mengikut fakta sejarah. Mengikut cerita penduduk tempatan, beliau yang merupakan daimyo wilayah Mikawa itu sebenarnya seorang yang baik dan arif tentang soal kebudayaan termasuk upacara teh. Bagaimanapun, ia sama sekali tidak sesuai dengan gambaran kisah tersebut lalu ia dipandang sepi oleh pencerita dan dilupakan.

Elemen-elemen ini menjadi penyebab ia banyak diadaptasi dalam pelbagai medium termasuk televisyen dan filem. Selain 47 Ronin, kisah mereka turut diadaptasi menerusi filem berjudul Chushingura: Hana no Maki, Yuki no Maki (1962). Filem ini menampilkan Toshiro Mifune sebagai salah seorang ronin yang membalas de.nd.am terhadap Kira.

RUJUKAN:

Kazuhiro, Inada. (2021). Samurai DITAPIS: The Undying Popularity of the 47 “Rōnin”. Nippon.com. https://www.nippon.com/en/japan-topics/g01036/?cx_recs_click=true


I-City Ultrapolis

Menjelang tahun 2020, satu projek mega dan ikonik dijangka akan siap sepenuhnya di Shah Alam, Selangor. Projek mega i-City ini adalah berkonsepkan ‘pembangunan bandar digital’ sepenuhnya. i-City merupakan satu projek mega hasil inisiatif Multimedia Super Corridor (MSC) untuk mewujudkan sebuah bandar digital dan i-City dikenali sebagai ‘MSC Cybercentre’ dengan terletaknya pejabat utama MSC dan syarikat-syarikat yang berkaitan dengan MSC di sini. Pembinaan projek ini yang dibangunkan oleh i-Bhd mampu menjadi satu tarikan buat para pelancong dari dalam dan luar negara. Kementerian Pelancongan dan Kebudayaan telah mengiktiraf i-City sebagai tempat pelancongan manakala Kerajaan Negeri Selangor telah mengiktiraf i-City sebagai ‘International Park’ di mana hiburan dan aktiviti gaya hidup kosmopolitan dibenarkan beroperasi 24 jam. i-Bhd, syarikat pemaju yang bertanggungjawab membangunkan i-City telah menandatangani perjanjian dengan Majlis Bandaraya Shah Alam (MBSA) untuk mengurus segala kemudahan awam dengan pembangunan i-City.

Projek i-City yang berkeluasan 72 ekar ini terletak di Seksyen 7, Shah Alam bersebelahan dengan Lebuhraya Persekutuan (Federal Highway). Pembinaan projek ini telah mula dijalankan pada tahun 2005 dan pada tahun 2009, i-City telah melancarkan pembukaan salah satu komponen i-City iaitu taman tema ‘City of Digital Lights’. Nilai pembangunan kasar i-City mencecah RM9 billions. Pembangunan i-City adalah mengikut peringkat dan fasa yang telah ditetapkan dan dijangka siap sepenuhnya pada tahun 2020. i-City dihubungkan secara terus melalui Lebuhraya Persekutuan dan akan dihubungkan dengan stesen LRT3 yang bakal dibina berdekatan dengan i-City kelak. Master Plan i-City direka oleh arkitek dari Amerika, Jon A. Jerde yang telah membahagikan kepada 6 plot atau kawasan dengan tema-temanya tersendiri. Konsep pembangunan i-City diilhamkan daripada pembangunan bandar Clark Quay di Singapore, Canary Warf di Britain dan Lotte World di Seoul, Korea Selatan. Hasil gabungan idea pembangunan di ketiga-tiga tempat itu, maka tercetuslah idea untuk membangunkan bandar i-City. Setiap plot mempunyai nilai-nilai seni bina yang moden dan tersendiri mengikut tema yang telah ditetapkan.

i-City bertindak sebagai sebuah ultrapolis yang mengandungi pusat-pusat perniagaan, pejabat-pejabat, taman tema, unit residensi, pusat komersil, hotel dan pejabat MSC. Berikut merupakan komponen i-City yang telah dan akan dibina:

7. Central Plaza Mall (CPM): Kompleks membeli-belah yang bertemakan budaya Thailand. CPM dibangunkan oleh syarikat developer daripada Thailand, Central Pattana PCL. Apabila siap kelak, CPM bakal menjadi kompleks membeli-belah yang terbesar di Shah Alam. Mempunyai 6 tingkat dan 3 tingkat basement dijangka boleh memuatkan sehingga 450 ruang perniagaan untuk menarik pengguna di peringkat pertengahan dan pertengahan atas. CPM juga mempunyai ruang bumbung yang akan digunakan sebagai ruang terbuka untuk pengunjung. Manakala di hujung CPM terdapat sebuah pusat konvensyen yang boleh dianjurkan pelbagai acara. Kos pembinaan CPM mencecah RM580 juta. (Dijangka siap pada tahun 2018)

8. Central Tower: mempunyai 2 blok menara yang mengandungi servis apartment dan ruang pejabat serta mempunyai jaringan perhubungan untuk pejalan kaki ke kompleks membeli-belah. (Dijangka siap pada tahun 2019)

9. Best Western Hotel: merupakan 18 tingkat hotel perniagaan yang moden. (Telah siap sepenuhnya pada tahun 2015)

10. i-SOVO: SOVO merupakan akronim untuk ‘Small Office Versatile Office’. 11 tingkat i-SOVO ini memberikan pilihan kepada pemilik bagaimana unit mereka akan diubahsuai sama ada hendak membahagikan ruang antara pejabat dan kediaman ataupun tidak. (Telah siap sepenuhnya pafa tahun 2014)

11. Double Tree Hilton Hotel/ Performing Arts and Convention Centre: hotel ini akan dikendalikan oleh Hilton Worldwide dengan Nilai Pembangunan Kasar sebanyak RM200

juta. Dijangka hotel ini mampu untuk menampung permintaan pengunjung yang tertarik dengan 26-ekar taman tema yang dibangunkan. (Dijangka siap sepenuhnya pada tahun 2018)

Pembangunan bandar Ultrapolis i-City ini lebih menumpukan kepada tarikan antarabangsa sama ada pelancong atau ahli perniagaan dan menjadi hub untuk penyimpanan data dalam bentuk digital. Kewujudan i-City ini akan menjadi pemangkin kepada transformasi Shah Alam sebagai sebuah bandar yang dikenali diperingkat antarabangsa serta ia akan bertindak sebagai hub perniagaan pada waktu siang dan suasana gaya hidup yang elegan di waktu malam.

RUJUKAN:


Shakespeare Bukan Sejarawan

Bila mendengar nama William Shakespeare, teringat sajak Macbeth dalam buku sastera Bahasa Inggeris semasa di sekolah menengah. Shakespeare seperti sedia maklum, seorang sasterawan yang berbakat dan dikenali pada zamannya. Terlalu banyak karyanya diadaptasi sama ada ke layar perak seperti Macbeth (2015) dan Romeo + Juliet (1996) atau diolah dalam versi baru. Bagaimanapun, Shakespeare bukan seorang sejarawan walaupun menggunakan orang sebenar dan peristiwa dunia dalam drama dan sajak beliau. Tetapi disebabkan drama dan sajaknya yang popular, ramai beranggapan apa yang diadaptasi Shakespeare daripada peristiwa-peristiwa ini ialah versi sebenar kejadian tersebut. Dalam artikel berkenaan berita palsu, saya menyebut secara umum peranan Shakespeare dalam kempen berita palsu ke atas musuh-musuh Dinasti Tudor. Kali ini, saya akan bercerita lebih terperinci kempen berita palsu Shakespeare pada zamannya.

1. Merosakkan perwatakan individu.

Selepas Henry VII menewaskan Richard III dalam Perang Bosworth, para penulis biografi Tudor mengecam dan memperlekeh Richard III terutama Shakespeare. Beliau menggambarkan Richard III sebagai jahat, penipu dan penuh dengan kebencian berdasarkan skrip awal dramanya dan buku The History of King Richard The Third oleh Sir Thomas More. Selain membina perwatakan negatif baginda, Shakespeare turut menuduh Richard III seorang bongkok (palsu), pembunuh dua putera raja di Tower of London (tiada kepastian) dan pengecut di medan perang (palsu). Walaupun ramai mengakui drama Shakespeare begitu mengagumkan jika mahu diberi rating berkenaan fakta sejarah, Shakespeare hanya layak dapat telur saja.

2. Mudah terpengaruh dengan bahan yang ada.

Shakespeare seperti kita sedia maklum menjadi tempoh pemerintahan raja-raja Inggeris, lebih spesifik 6 pemerintah England di mana raja terakhir yang dipilih beliau dalam karyanya, Henry VIII mati 17 tahun sebelum Shakespeare lahir lagi. Kebanyakan plot drama Shakespeare diambil dari buku Chronicles of England, Scotlande and Irelande (1577) oleh Raphael Hollinshed. Hollinshed ialah seorang sejarawan yang menekankan nilai-nilai yang dibawa pemerintah-pemerintah Tudor dengan menyatakan dan adakalanya mencipta kelemahan atau kecacatan pemerintah sebelumnya.

3. Kualiti penceritaan drama lebih utama daripada fakta sejarah.

Seperti mana kita sedia maklum, Macbeth ialah kisah tragedi yang sangat menyayat hati dan mengukuhkan reputasi Shakespeare sebagai penulis dan sasterawan. Tetapi tahukah anda, kisah ini dicedok dari sebuah buku abad ke-13 dalam bahasa Latin oleh seorang penulis Denmark bernama Saxo. Saxo tidak menyatakan dalam buku tersebut yang mana satu fakta, yang mana satu mitos. Bagi penulis seperti Shakespeare, ia satu plot yang bagus walaupun tiada kepastian tentang kewujudan Putera Denmark dalam buku tersebut. Beliau mengembangkan plot sedia ada berkaitan dendam dan pengkhianatan serta menambah elemen ciptaan beliau sendiri. Dua watak yang dicipta Shakespeare dalam drama tersebut ialah Rosencrantz dan Guildenstern. Kedua-duanya dikatakan belajar di University of Wittenberg tetapi rekod sejarah menyatakan Wittenberg hanya wujud pada abad ke-16 Masihi.

3. Memanipulasi fakta.

i. Shakespeare mengatakan Bohemia sebagai sebuah negara padang pasir berhampiran dengan laut dalam drama The Winter’s Tale. Bagaimanapun Bohemia sebenar, sebuah bandar di Republik Czech langsung tidak berdekatan dengan laut.

ii. Dalam drama Henry V, baginda menerima hadiah bola tenis daripada French Dauphin, satu sindiran kepada umur dan keupayaan baginda di medan perang. Hakikatnya, peristiwa tersebut langsung tidak berlaku dan ia sebenarnya dicipta oleh Shakespeare.

iii. Dalam drama Julius Caesar, satu frasa berbunyi, ‘Bunyi jam berbunyi.’ Drama ini berlaku pada 44 Tahun Sebelum Masihi, lebih seribu tahun sebelum sebarang peralatan jam dicipta.

4. Memanipulasi perbuatan sihir.

Plot Macbeth dikembangkan bagi memuaskan penaung syarikat teater Shakespeare, James I. James menulis sebuah buku bertajuk Daemonologie dan dialog-dialog ahli sihir dalam drama tersebut dicedok bulat-bulat dari buku tersebut. James I suka memikirkan dirinya sebahagian daripada keturunan bangsawan Scotland dipanggil Banquo. Namun, rekod sejarah menyatakan Banquo hanyalah ciptaan kerabat diraja Stuarts bagi mengesahkan keturunan mereka mempunyai darah raja, di mana beliau sebahagian daripadanya. Kerabat diraja Stuart sebenarnya berasal dari keturunan seorang Norman bernama Walter FitzAllan, pembantu biasa kepada Raja Scotland, David I. Shakespeare menjadikan Banquo sebagai watak sebenar dalam sejarah, dibunuh oleh Macbeth kerana ahli sihir ini meramalkan keturunan Banquo (termasuk James) akan datang untuk menduduki takhta Scotland.

Sumber:

The Truth About History, The Reader’s Digest Association Limited, 2003.


Chris Kyle – Penembak Tepat Terhandal Dalam Sejarah Amerika Syarikat

“Bang!” Tembakan dilepaskan. Peluru pun menerjah kulit menembusi badan. Maka tumbanglah seorang musuh yang menjadi sasaran daripada jaraknya yang jauh dan selamat.

Itulah situasi yang dihadapi oleh pen3mbak tepat tentera yang bertugas di zon peperangan. Men3mbak m4ti musuh adalah tugas hakiki mereka dan mereka ini amatlah digeruni musuh di medan perang.

Dalam sejarah, terdapat begitu ramai individu-individu yang dicatatkan sebagai pen3mbak tepat handal yang merekodkan puluhan malahan ratusan tembakan yang meragut terus nyawa musuh yang dibaham peluru senjata mereka.

Latar Belakang Pen3mbak Tepat Terhandal Amerika Syarikat

Agak terkenal dengan nama Chris Kyle, Christopher Scott Kyle dilahirkan pada tarikh 8 April 1974 di sebuah bandar bernama Odessa yang terletak di kawasan barat Texas, Amerika Syarikat.

Chris Kyle, seperti kanak-kanak biasa yang lain di Texas, dibesarkan dalam suasana yang lasak dan keras di mana beliau lebih banyak menghabiskan masanya di luar rumah dengan melakukan aktiviti seperti memburu.

Sebaik menamatkan persekolahannya, Chris Kyle telah menyambung pelajaran ke Universiti Tarleton di Stephenville, Texas sebelum kembali ke kampong halaman bagi meneruskan kehidupannya seperti kebiasaan. Beliau juga agak terkenal dengan kehebatannya pada ketika itu dalam pertandingan Bronco Busting, sebuah pertandingan mengimbang badan di atas kuda yang agak terkenal di Texas.

Chris Kyle & Dunia Ketenteraan

Chris Kyle yang sememangnya seorang individu yang amat meminati pekerjaan sebagai seorang anggota tentera akhirnya berjaya menyertai pasukan Tentera Laut Amerika Syarikat pada tahun 1999. Beliau terus menyertai kursus latihan bagi menjadi seorang anggota pasukan SEALs, sebuah pasukan khas Tentera Laut Amerika Syarikat sebaik menyertai pasukan Tentera Laut tersebut.

Sebaik menamatkan kursus latihan SEALs yang penuh dengan cabaran yang menguji mental dan fizikal itu, Kyle kemudian terpilih bagi menjalani kursus latihan pen3mbak tepat pula sebelum sah menjadi seorang penempak tepat pasukan SEALs setelah menamatkan kursus latihan itu.

Beliau kemudian terus berkhidmat bersama pasukan SEALs di tanah air sebelum dihantar ke Iraq buat pertama kalinya pada tahun 2003. Di sinilah permulaan kegemilangannya dalam menjadi pen3mbak tepat terhandal dalam sejarah Amerika Syarikat.

Untuk 6 tahun seterusnya, Chris Kyle dikatakan telah berjaya men3mbak m4ti 160 orang anggota musuh sepanjang perkhidmatannya di Iraq. Kehandalannya itu telah membuatkan beliau mendapat jolokan nama The Legend dalam kalangan anggota tentera Amerika Syarikat yang bertugas di Iraq pada ketika itu.

Chris Kyle yang sememangnya sudah biasa dengan aktiviti memburu menganggap bahawa menjadi seorang pen3mbak tepat adalah sesuatu yang mengalir di dalam darahnya semenjak lahir dan hal itu amat sukar untuk disangkalkan lagi dengan melihat kepada rekod yang dimilikinya itu.

Walaupun terkenal dengan kehebatan dan kehandalannya dalam men3mbak m4ti musuh-musuhnya, Chris Kyle juga pernah mengalami peristiwa yang getir dan sukar untuk dilaksanakannya semasa bertugas di sebuah bandar bernama Nasiriyah di Iraq.

Beliau bersama rakan-rakan pen3mbak tepat sepasukannya yang ditugaskan untuk memerhatikan sebarang pergerakan yang meragukan dari bumbung bangunan agar anggota-anggota pasukan Marin Amerika Syarikat meneruskan perjalanan dengan lancar tanpa serangan hendap pihak musuh.

Segalanya tampak lancar dan baik sebelumlah munculnya seorang wanita dan seorang kanak-kanak secara tiba-tiba tidak jauh dari konvoi pasukan Marin tersebut. Kyle yang melihat pergerakan wanita dan kanak-kanak itu berasa bahawa terdapat sesuatu yang tidak kena dengan mereka berdua.

Tekaan Kyle tersebut tepat apabila wanita tersebut mengeluarkan sebutir bom tangan sambil menunggu konvoi pasukan Marin tersebut untuk menghampirinya. Kyle yang bertanggungjawab melindungi konvoi tersebut melepaskan tembakan terhadap wanita yang sudahpun menarik pin bom tangan itu. Tindakannya itu telah menyelamatkan konvoi pasukan Marin tersebut.

Beliau mengalami perasaan yang bercampur baur sebaik men3mbak mati wanita tersebut yang cuba menyerang hendap. Namun begitu, dalam satu temuramah, Chris Kyle ada menyatakan yang beliau berjaya meyakinkan dirinya bahawa tindakannya itu adalah satu tindakan yang tepat dalam menyelamatkan konvoi pasukan Marin pada ketika itu.

Chris Kyle akhirnya bersara daripada perkhidmatannya dalam pasukan Tentera Laut Amerika Syarikat dan pasukan SEALs pada tahun 2009 setelah kira-kira 11 tahun berkhidmat dalam pasukan tersebut sebagai pen3mbak tepat.

Chris Kyle Selepas Persaraan

Sebaik bersara daripada pasukan Tentera Laut, Chris Kyle telah bekerja bersama syarikat yang menawarkan perkhidmatan latihan kepada anggota tentera dan polis. Seterusnya pada tahun 2012, beliau telah menulis bersama-sama dengan dua orang rakan sejawatnya dahulu sebuah buku berjudul American Sniper : The Autobiography of the Most Lethal Sniper in U.S. Military History yang menceritakan tentang kisahnya di Iraq.

Bukan itu sahaja, beliau juga aktif terlibat dengan aktiviti-aktiviti kebajikan bersama-sama dengan veteran perang Amerika Syarikat dengan penubuhan sebuah pertubuhan NGO yang bernama FITCO Cares Foundation.

Beliau juga telah menubuhkan sebuah syarikat keselamatan swasta yang bernama Craft International yang menawarkan perkhidmatan keselamatan kepada orang ramai di Amerika Syarikat.

Malang sekali, Chris Kyle menemui ajalnya pada tarikh 2 Februari 2013 setelah ditembak m4ti oleh seorang veteran pasukan Marin di sebuah lapang sasar di Texas. Veteran Marin itu juga telah direkodkan mempunyai sejarah penyakit mental sebelum itu.

Chris Kyle yang pada ketika itu baru sahaja berumur 38 tahun meninggalkan isteri bersama dengan dua orang anaknya. Pada majlis pengebvmiannya, dikatakan bahawa ianya telah dihadiri oleh lebih 7000 orang awam yang menangisi pemergian individu yang dianggap mereka sebagai wira itu.

Buku yang telah ditulis Chris Kyle, American Sniper: The Autobiography of the Most Lethal Sniper in U.S. Military History bersama-sama dengan dua orang rakannya, Scott McEwen dan Jim DeFelice telah diadaptasikan menjadi sebuah filem yang bertajuk American Sniper pada penghujung tahun 2014.

Filem arahan Clint Eastwood tersebut telah mencipta sejarah apabila mendapat kutipan tertinggi bagi sebuah filem p3rang di mana ianya berjaya mencatatkan kutipan berjumlah kira-kira $547 juta atau lebih RM2 bilion.

Pada tahun berikutnya pula, iaitu pada tanggal 24 Februaru 2015, individu yang telah men3mbak m4ti Chris Kyle akhirnya dijatuhkan hukuman penjara seumur hidup setelah berjaya dibuktikan bersalah oleh pihak pendakwa raya di atas kesalahan m3mbunuh.

“I risked my life for my buddies, to protect my friends and fellow countrymen.”

RUJUKAN :


Jom Kenal Tulisan-Tulisan Bangsa Jepun

Buat mereka yang belajar Bahasa Jepun ataupun peminat manga dan anime, pasti akan dapati bahawa tulisan Jepun ada pelbagai bentuk. Dan setiap satunya ada fungsinya yang tersendiri.

HIRAGANA

Jenis tulisan yang paling asas dalam Bahasa Jepun adalah hiragana. Tulisan ini biasanya ‘starter pack’ untuk sesiapa yang baru nak berjinak dengan Bahasa Jepun.

Kalau kita perhatikan, cara menulis huruf-huruf hiragana lebih banyak yang berbentuk lengkung. Kebiasaannya, cara menulis tersebut yang paling senang untuk ‘beginner’.

Tulisan yang ada 46 huruf ini berfungsi sebagai tulisan yang asas kepada bentuk tulisan yang lain. Contohnya, untuk menulis perkataan ‘saya’ :  わたし(watashi).

KATAKANA

Jenis tulisan yang seterusnya ialah katakana. Katakana pun ada 46 huruf dan bunyi untuk setiap huruf sama macam hiragana.

Untuk kenal dengan mudah, huruf-huruf katakana ini banyaknya yang berbentuk petak atau bersegi-segi.

Bezanya dengan hiragana ada pada fungsi. Katakana digunakan untuk menulis nama khas bukan asalnya dari Jepun.

Contohnya seperti nama orang Ali (アリ), negara Malaysia (マレーシア), makanan nasi lemak (ナシレマ) dan banyak lagi.

KANJI

Dan ‘level’ tulisan yang paling tinggi ialah kanji. Ia merupakan gabungan pelbagai huruf daripada hiragana dan katakana, ataupun gabungan bentuk-bentuk lain untuk hasilkan satu karakter.

Ada karakter kanji yang ringkas dan ada juga yang kompleks. Bilangannya memang sangat banyak.

Cara bacaan kanji sama sahaja dengan bacaan perkataan dalam hiragana. Jadi, umumnya fungsi kanji adalah untuk ringkaskan perkataan dalam hiragana menjadi satu karakter.

Menariknya tentang kanji, untuk satu karakter kanji boleh ada pelbagai cara baca dan makna yang berbeza. Ia bergantung jika kanji tersebut digabungkan dengan karakter kanji yang lain untuk membawa maknanya tertentu.

Contohnya, ‘saya’ (watashi) :  わたしmenjadi 私 . Apabila  digabungkan dengan karakter kanji yang lain; 鉄 ia akan menjadi  私鉄 iaitu してつ (shitetsu) iaitu kereta api persendirian.

ROMAJI

Kalau kita tengok semula jadual kanji di atas, ada satu lagi bentuk tulisan iaitu romaji. Romaji bukanlah tulisan yang digunakan oleh orang Jepun.

Tetapi ia digunakan oleh orang Malaysia yang belajar cara membaca dalam tulisan Jepun. Sebab itu romaji ini ditulis dalam rumi.

Bagi sesiapa yang dah biasa membaca tulisan Jepun dalam bentuknya yang asal, mereka dah tak perlukan lagi untuk rujuk tulisan romaji ini.

Artikel dikirimkan oleh Ajmal Mustafa untuk The Patriots.


Oligarki Rusia Tiada Kuasa Halang Vladimir Putin

Pada minggu lepas, tatkala ketumbukan Rusia terus mara ke Ukraine, satu mesyuarat diadakan antara Presiden Vladimir Putin dengan pemimpin-pemimpin komuniti perniagaan Rusia. Mesyuarat tersebut diadakan susulan pelbagai sekatan kewangan yang dikenakan Barat termasuk Amerika Syarikat dan Kesatuan Eropah (EU).

Jika para pembaca merasakan mesyuarat ini menjadi medan para oligarki melepaskan amarah mereka, anda silap. Menurut satu sumber yang dipetik Financial Times, ia bukan satu mesyuarat tetapi sesi penerangan oleh Putin kepada mereka. Dipendekkan cerita, presiden Rusia itu memberitahu beliau tiada pilihan selain menyerang Ukraine bagi menjamin keselamatan negara itu.

Pada Isnin lepas, semua aset oligarki Rusia di EU dibekukan dan mereka yang malang tersenarai sebagai individu yang dikenakan sekatan. Pihak Barat menyangka dengan mengenakan tekanan kepada para oligarki ini, mereka dapat memujuk Putin untuk berhenti menyerang Kiev dan kembali ke meja rundingan.

Tetapi jika diamati dinamik kuasa yang wujud dalam mesyuarat berkenaan, ia lebih kepada Putin mengenakan tekanan kepada mereka. Mereka diberi pilihan sama ada menyokong syarikat-syarikat yang dikenakan sekatan termasuk bank-bank Rusia atau berdepan masalah besar di kemudian hari. Bagi para oligarki, bantahan bukan satu pilihan.

Dalam kalangan mereka yang hadir, ada sesetengah datang dari sektor swasta seperti Petr Aven (ketua Alfa-Bank) dan Vladimir Yevtushenkov (pengerusi konglomerat Sistema). Kedua-duanya meraih kekayaan semasa gelombang kapitalisme Rusia pada 90-an. Tetapi majoriti yang hadir datang dari sektor tenaga dan perbankan – sesetengah daripadanya mempunyai hubungan dengan orang-orang yang dipercayai Putin.

Bukan tidak ada yang membantah seperti pengerusi Kumpulan Alfa, Mikhail Fridman. Secara umumnya, oligarki berdarah Yahudi Rusia-Ukraine itu membantah operasi ketenteraan yang berlaku di Ukraine.

Tetapi Fridman tidak menyerang Putin secara terus bukan saja kerana mahu menjaga keselamatan kakitangan syarikatnya. Malah, sebab ini yang paling penting: Putin takkan layan rungutan sesiapa tanpa mengira orang kepercayaannya mahupun oligarki bila sudah komited dengan sesuatu perkara.

Ini sama sekali berbeza dengan pertemuan pertama beliau dengan para oligarki tidak lama selepas bergelar presiden pada 2000. Putin sedia maklum kebanyakan oligarki ini menjadi kaya selepas menswastakan banyak aset syarikat milik kerajaan (GLC) Rusia pada tahun 90-an.

Dalam pertemuan tersebut, beliau sedia membenarkan mereka menyimpan kekayaan masing-masing dengan syarat mereka setia dan tidak menceburi dunia politik.

Sejak itu, kelompok oligarki menjalankan aktiviti mereka tanpa gangguan selagi mana mematuhi dua syarat yang dinyatakan Putin. Tetapi ada juga yang melawan dan terpaksa membayar harga yang besar.

Antara yang terkesan ialah Mikhail Khodorkovsky, oligarki sektor minyak dan gas Rusia. Pada satu ketika, beliau pernah dipenjarakan selama 10 tahun atas dakwaan penipuan dan mengelak membayar cukai. Tetapi ramai pemerhati antarabangsa percaya Khodorkovsky dipenjarakan kerana kritikan kerasnya terhadap rejim Putin.

Bagi para oligarki, pilihannya mudah jika mahu mengkritik presiden mereka itu. Pilihannya sama ada mereka duduk dalam buangan atau ditahan oleh pihak berkuasa. Khodorkovsky dan pemain perbankan Sergei Puvachev memilih duduk dalam buangan. Bagi sesetengah yang lain, terpaksa berdepan risiko dipenjarakan untuk tempoh lama.

Dari satu segi, kekayaan 500 oligarki Rusia dengan nilai melebihi AS$100 juta amat besar – bersamaan 40% kekayaan isi rumah Rusia. Ini menjadikan mereka tiga kali ganda lebih kaya daripada para jutawan lain di seluruh dunia.

Tetapi kekayaan tersebut tidak boleh diterjemah dalam bentuk kuasa politik termasuk tekanan kepada Putin. Dan itu merupakan satu lagi kesilapan Barat dalam cubaan mereka untuk menghentikan konflik Ukraine-Rusia.

RUJUKAN

Seddon, M. (2022, 2 Mac). Russia’s oligarchs powerless to oppose Putin over Ukraine invasion. Financial Times.

Sumber gambar: Alexey Nikolsky/AFP/Getty Images


Ilmu Perubatan Sepanjang Perkembangan Tamadun Islam

Manusia
yang dicipta oleh Allah s.w.t didedahkan kepada pengalaman-pengalaman
kemanusiaan sama ada yang bersifat positif atau negatif. Antara pengalaman
kemanusiaan yang penting ialah pengalaman kesakitan atau berpenyakit dan
pengalaman ubat-ubatan atau perubatan. Kemuncak pengalaman yang kedua ini iaitu
alam perubatan dianggap penting kerana ia merupakan antara elemen utama dan
teratas kepada sesebuah tamadun manusia. Justeru, mari kita amati sejarah
perkembangan ilmu perubatan sebelum dan selepas kedatangan Islam.

Ilmu perubatan sebelum Islam dan
semasa era Rasulullah s.a.w

Ada
yang berpandangan ilmu perubatan sebelum kehadiran Islam tidak mengandungi
nilai saintifik dan dipenuhi unsur tahyul. Ini kerana sebelum kehadiran Islam,
masyarakat Arab banyak merujuk kepada ahli nujum dan ahli sihir dalam merawat
penyakit kerana percaya sesetengah penyakit dicetuskan oleh semangat atau roh
jahat. Dan biasanya, mereka juga menggunakan jampi serapah dan tangkal bukan
saja untuk merawat penyakit tetapi juga sebagai jaminan keselamatan atau
dianggap membawa tuah dalam soal perniagaan mereka.

Namun, pandangan sebegini ditolak Dr Ali Abdullah al-Difa yang menyifatkan ilmu perubatan orang Arab sebenarnya sudah lama diketahui oleh tamadun lain ketika itu. Pandangan Dr Ali disokong oleh Dr Amir al-Najjar yang menyifatkan persekitaran Semenanjung Tanah Arab yang dipenuhi tumbuhan yang mengandungi khasiat perubatan membolehkan mereka bukan saja mahir dalam ilmu berkenaan tetapi juga mampu menghasilkan penawar atau kaedah perubatan yang bersesuaian dengan penyakit yang dialami pesakit mereka.

Selain itu, mereka juga didedahkan dengan pekerjaan berbentuk perubatan saintifik seperti pekerjaan mengembala binatang ternakan seperti kambing biri-biri. Tidak ramai tahu, pengembala ini mempunyai maklumat dari pelbagai segi seperti bentuk penjagaan, fungsi anggota tubuh badan dan punca penyakit.

Semasa era Nabi Muhammad s.a.w, sudah wujud individu yang mahir dalam dunia perubatan. Salah seorang daripada mereka ialah seorang tabib bernama Harith bin Kaldah al-Thaqafi. Pada satu ketika, seorang sahabat baginda bernama Saad bin Abi Waqqas r.a jatuh sakit kerana mengalami masalah jantung. Selepas mengetahui perkara tersebut, Nabi s.a.w mengesyorkan sahabatnya itu berjumpa dengan Harith untuk merawat penyakit berkenaan.

Pada zaman ini juga, wujud seorang pakar bedah terkemuka bernama Ibnu Abi Ramthah al-Thamimi. Antara bentuk pembedahan yang diketahui ialah kisah seorang sahabat bernama Afranjah r.a. Selepas mengalami kecederaan hidung dalam satu peperangan sehingga memaksa hidungnya dipotong, beliau diberi hidung palsu yang diperbuat daripada perak.

Malangnya semasa menggunakan hidung palsu itu, ia mengakibatkan tempat luka tersebut mengeluarkan bau busuk. Selepas mengadukan perkara tersebut kepada Nabi s.a.w, baginda mengesyorkan Afranjah menggunakan hidung palsu yang diperbuat daripada emas.

Ilmu perubatan kerajaan Bani
Umayyah

Semasa era kerajaan Bani Umayyah, dengan wilayah jajahan semakin berkembang, begitu juga dengan pertambahan maklumat umat Islam termasuk berkenaan tamadun Yunani dan Rom. Antara usaha yang digerakkan untuk mempergiat penyebaran ilmu perubatan ialah menterjemah karya-karya ilmu dari Yunani dan Rom ke Bahasa Arab. Usaha ini dikepalai seorang pembesar Bani Umayyah merangkap cucu Muawiyah bin Abi Sufian r.a, Abu Hasyim Khalid bin Yazid al-Umawi yang mempunyai minat mendalam terhadap dunia perubatan.

Dengan bantuan Yahya al-Nahwi, beliau merupakan orang Islam pertama yang menterjemah kitab-kitab perubatan asing ke Bahasa Arab. Semasa era khalifah al-Walid bin Abdul Malik, baginda merupakan pemerintah Islam pertama yang membina hospital.

Antara
tokoh-tokoh perubatan yang terkemuka pada zaman Bani Umayyah ialah:

i.
al Hakam bin Abi al Hakam al Dimasyqi. Beliau adalah seorang pengamal perubatan
yang amanah sehingga mendapat kepercayaan Mu’awiyah bin Abi Sufyan r.a untuk
merawat beliau dan keluarganya.

ii.
Isa bin Hakam. Beliau adalah anak kepada al Hakam binAbi al Hakam.

iii.
Tayyazuq, seorang pengamal perubatan yang dipercayai oleh al Hajjaj bin Yusuf
al Thaqafi untuk merawatnya.

iv.
Abd al Malik bin Abjur al Kannani, seorang tabib yang pernah merawat Umar bin
Abdul Aziz, salah seorang khalifah Bani Umayyah. Dan dalam satu riwayat, Umar
juga bertanggungjawab mengislamkannya.

v.
Zainab al Awadiyyah ialah seorang wanita yang mahir mengubati penyakit-penyakit
yang berkaitan dengan mata.

Ilmu perubatan kerajaan Bani
Abbasiyah

Pada zaman Kerajaan Abbasiyyah, kerajaan bertanggungjawab mengasaskan dua buah pusat pengajian tinggi dalam bidang perubatan di Jundisyapur, Parsi dan di Harran, Syria. Tenaga-tenaga pengajarnya terdiri daripada pakar-pakar perubatan dari Parsi, Yunani dan Syria. Menurut riwayat, banyak tenaga perubatan luar telah dibawa ke Baghdad yang menjadi ibu kota kerajaan Islam pada ketika itu.

Keadaan ini menjadikan ilmu perubatan orang Islam merupakan kesinambungan ilmu-ilmu perubatan dari Parsi, Yunani, India, Mesir, orang-orang Yahudi dan Kristian. Oleh itu, bidang ini merupakan integrasi antara teori-teori perubatan pelbagai bangsa dan tamadun.

Usaha penterjemahan karya-karya ilmu asing dipergiatkan lagi semasa era khalifah al-Ma’mun terutama membabitkan karya-karya Yunani. Baginda dikatakan membelanjakan sejumlah besar wangnya sendiri untuk membiayai program penterjemahan karya-karya falsafah ke Bahasa Arab. Selain usaha penterjemahan, khalifah al-Ma’mun juga bertanggungjawab mengasaskan sebuah perpustakaan agung yang menjadi tumpuan ramai cendekiawan Islam semasa era Keemasan Islam iaitu Perpustakaan Baitul Hikmah.

Walaupun ramai memfokuskan usaha kepada perkara saintifik, ada juga yang berusaha mengaitkan elemen saintifik dengan elemen al-Quran dan as-Sunnah. Muhammad bin Zakaria al-Razi misalnya bila mengulas ayat 84, Surah Yusuf berpandangan seseorang yang banyak menangis akan menyebabkan kelopak matanya diselaputi oleh keruhan-keruhan air mata yang keluar. Ini boleh mengakibatkan seseorang itu menjadi kabur atau hilang penglihatannya.

Kesan
perkembangan ilmu perubatan dalam empayar Islam telah menyebabkan wujudnya
pusat-pusat pengajian dalam bidang tersebut. Bandar-bandar utama umat Islam
seperti Baghdad, Damsyik, Basrah, Samarkand, Kaherah, Tunis, Fez, Cordoba,
Toledo, Seville dan Granada telah menyaksikan pertumbuhan yang positif ini sekaligus
menjadi antara pusat perkembangan ilmu perubatan penting ketika itu.

Antara karya yang termasyhur yang ditulis oleh tokoh-tokoh perubatan Islam dalam era ialah Abu Bakar Muhammad bin Zakaria al-Razi (865-925 Masihi). Beliau yang berasal dari negeri Parsi telah menulis 184 buah buku, 56 daripadanya menyentuh soal ilmu perubatan. Bukunya yang bertajuk “Kitab al Hawi” mempunyai 24 jilid dan telah disalin beberapa kali serta diterjemahkan ke dalam bahasa Latin pada tahun 1187M.

Kitab ini juga telah menjadi buku rujukan pertama dan utama dalam pengajian kimia di Eropah hingga abad 14 Masihi. Seorang lagi tokoh perubatan yang telah menghasilkan karya yang sukar ditandingi ilah ‘Ali ibn al ‘Abbas atau juga dikenali dengan nama Haly ‘Abbas. Beliau juga berasal dari Parsi dan telah menghasilkan buku yang berjudul “Liber Regius”.

Buku ini ditulis di dalam bahasa Arab dan diterjemahkan ke dalam bahasa Latin dan diterbitkan di Venice pada tahun 1492 Masihi dan di Lyon pada tahun 1523 Masihi. Karya ini amat menarik sekali kerana mengandungi perbandingan tokoh perubatan Yunani dengan tokoh perubatan Islam.

Sementara dari Andalusia pula, Abu al Qasim al Zahrawi atau Albucasia (936-1013 Masihi) yang berasal dari Cordova, Sepanyol. Beliau telah menulis buku yang bertajuk ‘Kitab al Tasrif’ dan menjadi buku ensiklopedia perubatan yang menjadi bahan rujukan utama kepada pengamal-pengamal perubatan khususnya dalam bidang pembedahan beberapa abad selepasnya.

Melalui buku ini beliau telah memperkenalkan 150 alat pembedahan dan menjadi buku rujukan utama yang diterjemahkan dalam beberapa bahasa seperti Bahasa Latin, Perancis, Sepanyol dan Ibrani pada zaman Renaissance Eropah.

Zaman ini juga menyaksikan kemunculan Ibnu Sina atau Avicenna (980-1036 Masihi). Beliau merupakan seorang ahli fikir Islam dan mahir dalam bidang falsafah, sains, ilmu falak dan kesusasteraan. Dalam bidang perubatan, beliau dianggap sebagai tokoh yang berpengaruh di timur dan di barat sehingga digelar “Putera dalam kalangan Tokoh Perubatan”.

Penulis-penulis sejarah perubatan telah menyifatkan daya ilmuannya khususnya dalam bidang perubatan sebagai satu kesinambungan kepakarannya dalam bidang falsafah membantu menajamkan kemampuan inteleknya dalam jurusan perubatan sehingga membawanya kepada puncak kejayaan dengan menyatukan atau menyusun dalam bentuk sistem semua teori ilmiah serta amalan perubatan yang berasal dari abad-abad terdahulu. Hasilnya, lahirlah karya termasyhur beliau dalam bidang perubatan ialah al Qanun Fi al Tibb yang merupakan “himpunan pembendaharaan ilmu perubatan”.

SUMBER

Omar,
Nizaita. (2017). Universiti Sultan Zainal Abidin. Perkembangan Ilmu Perubatan:
Sebelum dan Selepas Kedatangan Islam. https://www.researchgate.net/publication/265245113_Perkembangan_Ilmu_Perubatan_Sebelum_dan_Selepas_Kedatangan_Islam


Kali Terakhir Nuklear Hampir Dilancarkan

Selepas empat hari berhempas pulas di bumi Ukraine, pihak Rusia mengumumkan menguasai udara (air superiority).

Dengan pihak Barat mula menyalurkan bantuan, pihak Kremlin tidak senang duduk sampai mengerαhkan unit nuklear untuk menghalang campurtangan NATO (Karmanau, et al., 2022). Tetapi NATO tidak tunduk, sampai Recep Tayyip Erdogan sendiri naik muak dan melarang Rusia guna Bosphorus (Roth, et al., 2022).

Dengan Barat menyekat akses Rusia daripada SWIFT dan Turki pula menutup pintu Bosphorus, ekonomi Rusia bertambah rapuh. Mana mungkin kapal dagang boleh berlabuh di Crimea.

Dan China pula tidak mahu masuk campur, mahupun membantu Rusia pintas sekatan-sekatan ekonomi.

Agak mengejutkan untuk tengok bagaimana sejarah berulang. Kerana dunia satu masa dahulu pernah sampai titik kemelut seperti hari ini.

Menyingkap Sejarah Enam Dekad Yang Lalu

Zaman enam dekad yang lalu dipanggil The Swinging Sixties kerana pengaruh pemodenan dan hedonisme yang kuat. Tetapi dalam lembah politik, semua pakat serius dengan pendirian anti-nuklear.

Ini adalah kerana dunia hampir melutut pada zaman ini. Punca dunia tidak melutut adalah kerana pemimpin Kesatuan Soviet ketika itu adalah Nikita Khrushchev. Andainya Joseph Stalin masih hidup, entah apa yang akan berlaku.

Amerika Syarikat pula mempunyai pemimpin yang sifatnya hampir sama seperti pemimpin hari ini. Sesiapa yang mengikuti politik Amerika Syarikat tentu sekali tahu segelintir rakyat sangat lantang menuduh Joe Biden lemah.

Itulah persepsi rakyat terhadap John F. Kennedy: “intelektual, terlalu lurus, lemah dan tidak bersedia menangani krisis.”

Biden dituduh lemah kerana pentadbirannya tidak mampu berbuat apa-apa apabila Afghanistan melutut pada Tαlibαη. Kennedy pula dianggap lemah kerana tewas dalam Operasi Bay of Pigs dan Krisis Berlin 1961.

Satu saja masalah semasa zaman Perαηg Dingin ini. Kedua-dua pihak takut pada bayang-bayang sendiri. Kennedy menang dengan jaminan untuk “mengejar Soviet dalam perlumbaan seηjαtα”. Memang semua pakat percaya bahawa Soviet sedang mendahului dalam perlumbaan ini.

Hakikatnya Amerika Syarikat mempunyai 170 unit ICBM, jauh meninggalkan Soviet yang hanya menyimpan 4-75 buah R-7 Semyorka (sistem setaraf). Dominasi ini membuatkan Soviet pula tidak senang duduk.

Soviet tidak mampu mengejar Amerika Syarikat. Malah stok sistem sedia ada pun belum tentu tepat (reliability). Tanggapan Soviet terhadap Kennedy nampaknya tidak benar.

Kerana mereka masih tidak dapat menyelesaikan masalah ini sampai tahun 1964. Memandangkan mereka tidak mampu meηembαk Amerika Syarikat daripada tanah air Soviet, mereka kembali ke meja bulat.

Jadi Soviet fikir alternatif yang ada.

Justifikasi Tindakan

Sejarah sebenarnya berulang. Isu nuklear sekarang berputik pasal peperαηgαη Rusia di Ukraine. 60 tahun yang lalu, isu nuklear berputik kerana Perαηg Dingin di Jerman.

Nikita Khrushchev pada masa itu mahu mengambil Berlin Barat masuk dalam perkarangan Jerman Timur. Khrushchev sangka jika Amerika Syarikat tidak kisah pasal “alternatif yang ada”, mesti mereka tidak kisah pasal Berlin Barat.

Jadi mereka memindahkan SS-4 MRBM ke Cuba. Walaupun Soviet lemah dalam bab ICBM, mereka sangat cekap membina MRBM. Reliability MRBM mereka jauh menandingi ICBM.

Dan SS-4 boleh mengheηtαm New York dan Washington, D.C. jika tidak dipintas. Manakala SS-5 pula mampu mencapai Los Angeles dan banyak bandar utama Canada.

Apabila Amerika Syarikat tahu pasal hal ini, mereka pula tidak senang duduk. Pentadbiran Kennedy berbincang untuk melaksanakan salah satu daripada enam tindakan:

Pihak pentadbiran sebulat suara bersetuju dengan pelan keempat. Mereka mahu menggulingkan Castro kerana percaya Soviet takkan buat apa-apa. Tetapi Kennedy masih was-was, kerana serαηgαη terhadap Cuba boleh mengundang padah di Berlin (Axelrod, 2009).

Jadi mereka menggunakan kaedah sekatan. Tetapi Fidel Castro langsung tidak berganjak, siap menerima sokongan daripada “650 juta rakyat China”.

Krisis ini mencapai kemuncak apabila pihak Barat memintas isyarat serαηgαη Soviet yang berpendapat sekatan Cuba merupakan “tindakan yang melampaui batas”.

Pada ketika ini, kedua-dua pihak sedar yang peperαηgαη semakin hampir. Lalu mereka memulakan siri rundingan rahsia yang mengambil masa beberapa minggu sebelum mencapai satu solusi diplomatik: 1) Amerika Syarikat mengeluarkan sistemnya di Itali dan Turki dan 2) Soviet mengeluarkan sistemnya di Cuba.

Dan sini semua nampak kenapa Kennedy dijulang. Kerana kepentingan Berlin kekal terpelihara.

RUJUKAN:

Axelrod, A. (2009). The Real History of the Cold (ditapiskan): A New Look at the Past. Sterling Publishing. Halaman 332-335.

Karmanau, Y., et al. (2022, Februari 28). Putin puts nuclear (ditapiskan) on high alert, escalating tensions. AP News.

Roth, A., et al. (2022, Februari 27). Putin signals escalation as he puts Russia’s nuclear (ditapiskan) on high alert. The Guardian.